ΑΠΟΦΑΣΕΙΣ
Αριθμ. 11025/25/ΓΠ
Τροποποίηση της υπό στοιχεία 8555/20/ΓΠ/0705- 2020 απόφασης της Συγκλήτου «Επανίδρυ-
ση του Μεταπτυχιακού Προγράμματος Σπουδών με τίτλο “Προηγμένη Φυσικοθεραπεία” του
Τμήματος Φυσικοθεραπείας της Σχολής Επιστημών Υγείας του Πανεπιστημίου Θεσσαλί-
ας» (Β’ 1946) και της υπό στοιχεία 28718/22/ΓΠ/
21-12- 2022 (Β’ 7134) όμοιας, περί επικαιροποίησης του Κανονισμού Λειτουργίας του Προγράμ-
ματος.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τα άρθρα 80 έως και 88 και 455 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α΄ 141).
2. Την υπό στοιχεία 108990/Ζ1/8- 9- 2022 υπουργική
απόφαση «Ρύθμιση των θεμάτων σχετικά με τη διαδικασία δωρεάν φοίτησης σε Προγράμματα Μεταπτυχιακών
Σπουδών με τέλη φοίτησης».
3. Την υπό στοιχεία 135557/Ζ1/1- 11- 2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 ’’Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις’’ (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
4. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα ΤΕΙ
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α΄ 13).
5. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων. Παράρτημα διπλώματος»
(Α΄ 189).
6. Την υπό στοιχεία Φ589656/Β3/13-8-2007 υπουργική
απόφαση «Εφαρμογή Συστήματος Μεταφοράς και Συσσώρευσης πιστωτικών μονάδων» (Β΄1466).
7. Την υπό στοιχεία 8555/20/ΓΠ/07- 05- 2020 (Β’ 1946)
απόφαση της Συγκλήτου, με την οποία επανιδρύθηκε
το ΠΜΣ «Προηγμένη Φυσικοθεραπεία» του Τμήματος
Φυσικοθεραπείας της Σχολής Επιστημών Υγείας, του
Πανεπιστημίου Θεσσαλίας.
8. Την υπό στοιχεία 9720/20/ΓΠ/26- 05- 2020 (Β’ 2309)
απόφαση της Συγκλήτου, με την οποία εγκρίθηκε ο Κανονισμός Λειτουργίας του ΠΜΣ «Προηγμένη Φυσικο-
θεραπεία» του Τμήματος Φυσικοθεραπείας της Σχολής
Επιστημών Υγείας, του Πανεπιστημίου Θεσσαλίας.
9. Την υπό στοιχεία 28718/22/ΓΠ/21- 12- 2022 (Β’ 7134)
απόφαση της Συγκλήτου, με την οποία επικαιροποιήθηκε ο Κανονισμός Λειτουργίας του ΠΜΣ «Προηγμένη
Φυσικοθεραπεία» του Τμήματος Φυσικοθεραπείας της
Σχολής Επιστημών Υγείας του Πανεπιστημίου Θεσσαλίας.
10. Το απόσπασμα πρακτικού της Συνέλευσης του Τμήματος Φυσικοθεραπείας του Πανεπιστημίου Θεσσαλίας
στην 163/15- 1- 2025 συνεδρίασή της.
11. Τη θετική εισήγηση της Επιτροπής Μεταπτυχιακών
Σπουδών του Πανεπιστημίου Θεσσαλίας.
12. Το απόσπασμα πρακτικού της Συγκλήτου του Πανεπιστημίου Θεσσαλίας στην υπ’ αρ. 323/04- 04- 2025
συνεδρίασή της.
13. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
14. Το γεγονός ότι δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του Ιδρύματος, αποφασίζουμε:
Α. Την τροποποίηση της υπό στοιχεία 8555/20/ΓΠ/
07-05-2020 απόφασης της Συγκλήτου «Επανίδρυση του
Μεταπτυχιακού Προγράμματος Σπουδών με τίτλο “Προηγμένη Φυσικοθεραπεία” του Τμήματος Φυσικοθερα-
πείας της Σχολής Επιστημών Υγείας του Πανεπιστημίου
Θεσσαλίας» (Β’ 1946), ως εξής:
Άρθρο 1
Γενικές Διατάξεις
Το Τμήμα Φυσικοθεραπείας του Πανεπιστημίου Θεσσαλίας λειτουργεί Πρόγραμμα Μεταπτυχιακών Σπου-
δών με τίτλο «Προηγμένη Φυσικοθεραπεία» σύμφωνα
με τις διατάξεις της απόφασης αυτής και τις διατάξεις του
ν. 4957/2022 και της υπό στοιχεία 135557/Ζ1/1- 11- 2022
εγκυκλίου του ΥΠΑΙΘ.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1928
24.04.2025 13:35:09
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Άρθρο 2
Αντικείμενο - Σκοπός
Αντικείμενο του Π.Μ.Σ. είναι η επιστημονικά τεκμηριωμένη παραγωγή και μετάδοση προηγμένων γνώ-
σεων, τεχνογνωσίας, κλινικών εργαλείων, μεθοδολογιών, τεχνικών και ερευνητικών αποτελεσμάτων στον
επιστημονικό χώρο της Φυσικοθεραπείας με έμφαση
στη πρόληψη, βελτίωση και αποκατάσταση παθολογικών καταστάσεων, συγγενών και επίκτητων, καθώς και
τραυματικών βλαβών που προκαλούν διαταραχές στο
ερειστικό, μυϊκό, νευρικό, αναπνευστικό και καρδιοαγγειακό σύστημα.
Οι θεματικές ενότητες του αντικειμένου του μεταπτυχιακού προγράμματος αναφέρονται στην πρόληψη,
βελτίωση και αποκατάσταση, ενώ διακρίνονται σε τρεις
επιμέρους γενικές θεματικές περιοχές εμφάνισης διαταραχών: στο μυοσκελετικό, νευρικό και καρδιοαναπνευ-
στικό σύστημα.
Σκοποί του προγράμματος είναι:
- Η προαγωγή της γνώσης και η ανάπτυξη της έρευνας
στις συναφείς με το αντικείμενο του Π.Μ.Σ. επιστημονικές περιοχές της φυσικοθεραπείας.
- Η δημιουργία υψηλού επιπέδου φυσικοθεραπευτών
προς όφελος του κοινωνικού συνόλου και της δημόσιας
υγείας.
- Η επιβράδυνση της εκροής Ελλήνων επιστημόνων
προς το εξωτερικό για μεταπτυχιακές σπουδές στη φυσικοθεραπεία, προς όφελος του κοινωνικού συνόλου και
της Ελληνικής οικονομίας.
Στόχος του Π.Μ.Σ. είναι η απόκτηση εξειδικευμένης
επιστημονικής γνώσης και δεξιοτήτων έτσι ώστε οι απόφοιτοι:
- Να αποκτήσουν ικανότητα αξιολόγησης και σύνθεσης της υπάρχουσας γνώσης πάνω στο εξειδικευμένο
αντικείμενο του Π.Μ.Σ.
- να αναπτύξουν τις απαραίτητες ειδικές δεξιότητες για
τη διατύπωση ερευνητικών υποθέσεων, το σχεδιασμό
και τη διεξαγωγή έρευνας, καθώς και την αξιολόγηση,
ανάλυση, και ερμηνεία ερευνητικών αποτελεσμάτων.
- να αποκτήσουν τα απαραίτητα εφόδια και τις ειδικές
δεξιότητες που
- απαιτούνται, τόσο για την επαγγελματική, όσο
και για την ακαδημαϊκή και ερευνητική τους σταδιοδρομία στις ανταγωνιστικές συνθήκες που διαμορφώ-
νονται στο σύγχρονο Ευρωπαϊκό περιβάλλον αλλά και
παγκοσμίως.
- να αποκτήσουν υψηλή επιστημονική κατάρτιση με
σκοπό την παροχή υψηλού επιπέδου φυσικοθεραπευτικών υπηρεσιών προς όφελος της Ελληνικής οικονομίας
και της δημόσιας υγείας.
Άρθρο 3
Δίπλωμα Μεταπτυχιακών Σπουδών
Το Π.Μ.Σ. του Τμήματος Φυσικοθεραπείας του Πανεπιστημίου Θεσσαλίας απονέμει Δίπλωμα Μεταπτυχιακών
Σπουδών (Δ.Μ.Σ.) στην «Προηγμένη Φυσικοθεραπεία»
- “Master of Science in Advanced Physiotherapy”.
Άρθρο 4
Κατηγορίες Πτυχιούχων
1. Στο Π.Μ.Σ. γίνονται δεκτοί μετά από επιλογή πτυχιούχοι των Τμημάτων Φυσικοθεραπείας των Α.Ε.Ι. της
ημεδαπής ή των ομοταγών ιδρυμάτων της αλλοδαπής.
2. Σε περίπτωση υποψηφίων που κατέχουν τίτλο πρώτου κύκλου σπουδών της αλλοδαπής, η Γραμματεία του
Π.Μ.Σ. κατά τα οριζόμενα της κείμενης νομοθεσίας, ελέγχει αν το ίδρυμα προέλευσης ανήκει στο Εθνικό Μητρώο
Αναγνωρισμένων Ιδρυμάτων της αλλοδαπής και αν ο
τύπος αυτού ανήκει στο Εθνικό Μητρώο Τύπων Τίτλων
Σπουδών Αναγνωρισμένων Ιδρυμάτων που είναι αναρτημένα στην ιστοσελίδα του Δ.Ο.Α.Τ.Α.Π..
3. Εάν ο τίτλος σπουδών από αλλοδαπό Πανεπιστήμιο
περιλαμβάνεται στον κατάλογο του ΔΟΑΤΑΠ του άρθρου
307 του ν. 4957/2022, η Γραμματεία του ΠΜΣ οφείλει να
ζητήσει Βεβαίωση Τόπου Σπουδών, η οποία εκδίδεται
και αποστέλλεται από το πανεπιστήμιο της αλλοδαπής.
Αποκλείονται αιτήσεις στις οποίες ως τόπος σπουδών
βεβαιώνεται η ελληνική επικράτεια, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.. σύμφωνα με τον ν. 3328/2005 (Α’ 80).
4. Υποψηφιότητα μπορούν να θέσουν και τελειόφοιτοι φοιτητές, με την προϋπόθεση ότι θα έχουν πάρει το
πτυχίο τους ή θα έχουν ολοκληρώσει τις σπουδές τους
πριν από την έναρξη των μαθημάτων, έστω και αν τους
απομένει η ορκωμοσία. Για τους υποψηφίους αυτής της
περίπτωσης, η αξιολόγηση της αίτησης τους θα γίνει
λαμβάνοντας υπόψη τον τρέχοντα μέσο όρο της αναλυτικής βαθμολογίας που θα υποβάλλουν. Ο υποψήφιος
που αξιολογείται με αυτήν την διαδικασία δεν έχει δικαίωμα να ζητήσει επαναξιολόγηση της αίτησης του αφού
καταθέσει την τελική αναλυτική βαθμολογία, εφόσον
αυτό γίνει μετά την ολοκλήρωση της πρώτης φάσης της
διαδικασίας αξιολόγησης των υποψηφίων.
5. Στην περίπτωση αλλοδαπών υποψηφίων θεωρείται
απαραίτητη η γνώση της Ελληνικής γλώσσας που θα
αποδεικνύεται από πτυχίο ή μεταπτυχιακό τίτλο σπουδών Ελληνικού Πανεπιστημίου ή Τ.Ε.Ι. ή Απολυτήριο Ελ-
ληνικού Λυκείου ή εξατάξιου Γυμνασίου ή πιστοποιητικό
Ελληνομάθειας από το κέντρο Ελληνικής Γλώσσας ή από
εξέταση από ειδική επιτροπή που θα ορίζεται στο πλαίσιο του Π.Μ.Σ.
6. Απαραίτητη προϋπόθεση για τη συμμετοχή στη διαδικασία επιλογής είναι η πιστοποιημένη από επίσημους
φορείς, γνώση της αγγλικής γλώσσας, όπως προκύπτει
από την κατοχή ενός από τα εξής πτυχία: (α) Ελληνικό
πτυχίο Γλωσσομάθειας για την Αγγλική Γλώσσα επιπέδου τουλάχιστον Β2, ή άλλο ισοδύναμο, όπως π.χ. Lower
Cambridge ή Michigan, κ.α. (β) IELTS, με ελάχιστο βαθμό
5,5 που να έχει αποκτηθεί στο ημερολογιακό έτος μέχρι
τέσσερα έτη πριν από την δημοσίευση της προκήρυξης,
(γ) TOEFL με ελάχιστο βαθμό 180, που να έχει αποκτηθεί στο ημερολογιακό έτος μέχρι τέσσερα έτη πριν από
την δημοσίευση της προκήρυξης και (δ) πτυχίο από Αγγλόφωνο Πανεπιστήμιο ή πτυχίο Αγγλικής Φιλολογίας.
Η επάρκεια της ξένης γλώσσας μπορεί να αποδεικνύεται
και με εξετάσεις που θα ορίζονται από τη ΣΕ.
7. Για την επιλογή των υποψηφίων στο Π.Μ.Σ. συνεκτιμώνται τα ειδικά προσόντα τους, όπως αυτά προκύπτουν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
από τα δικαιολογητικά που έχουν κατατεθεί μέσα στις
προβλεπόμενες προθεσμίες με το φάκελο της υποψηφιότητας τους, στη Γραμματεία του Π.Μ.Σ. και την πρόταση
της αρμόδιας Επιτροπής Επιλογής μετά από συνέντευξη
των υποψηφίων.
Άρθρο 5
Χρονική Διάρκεια
Η χρονική διάρκεια φοίτησης στο Π.Μ.Σ. «Προηγμένη Φυσικοθεραπεία» που οδηγεί στη λήψη Διπλώματος
Μεταπτυχιακών Σπουδών ορίζεται σε τρία (3) εξάμηνα
πλήρους φοίτησης.
Άρθρο 6
Πρόγραμμα Σπουδών Γλώσσα Διδασκαλίας
Η επιτυχής ολοκλήρωση του προγράμματος περιλαμβάνει οκτώ (8) υποχρεωτικά μαθήματα και εκπόνηση
μεταπτυχιακής διπλωματικής εργασίας.
Η δομή του προγράμματος είναι η ακόλουθη:
Α’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ11 - Μεθοδολογία Έρευνας
ΜΠ12 - Αξιολόγηση Ανθρώπινης Κίνησης και Δραστηριότητας
ΜΠ13 - Αποκατάσταση Μυοσκελετικών Διαταραχών
ΜΠ14 - Κινητικός Έλεγχος και Κινητική Μάθηση στην Αποκατάσταση
ΣΥΝΟΛΟ
Β’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ21 – Κλινική Νευροεπιστήμη και Αποκατάσταση
ΜΠ22 – Αποκατάσταση Λειτουργικής Παθολογίας Κινητικού Συστήματος
ΜΠ23 – Πνευμονική και Καρδιαγγειακή Αποκατάσταση
ΜΠ24 – Ειδικά Κλινικά Θέματα
ΣΥΝΟΛΟ
Γ’ ΕΞΑΜΗΝΟ
Πιστωτικές
Μονάδες (ECTS)
Μεταπτυχιακή διπλωματική εργασία – Master Thesis
ΓΕΝΙΚΟ ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS)
90 ECTS
Η ανακατανομή ή η τροποποίηση των μαθημάτων του προγράμματος σπουδών θα γίνεται με αποφάσεις των
οργάνων του ΠΜΣ και θα περιλαμβάνονται στον Κανονισμό Μεταπτυχιακών Σπουδών.
Η γλώσσα διδασκαλίας του Π.Μ.Σ είναι η ελληνική. Η γλώσσα εκπόνησης διπλωματικής εργασίας είναι η Ελληνική
ή/και Αγγλική.
Υπάρχει η δυνατότητα της διδασκαλίας μαθημάτων με μέσα εξ αποστάσεως εκπαίδευσης σε ποσοστό 40%.
Άρθρο 7
Αριθμός μεταπτυχιακών φοιτητών
Ο αριθμός εισακτέων κατ’ έτος στο πρόγραμμα ορίζεται κατ’ ανώτατο όριο σε τριάντα (30) μεταπτυχιακούς φοιτητές. Σε περίπτωση ισοψηφίας υποψηφίων, αυξάνεται ο αριθμός των εισακτέων μεταπτυχιακών φοιτητών, ώστε
να εισαχθεί και ο τελευταίος ισοψηφών υποψήφιος. Οι κάτοχοι υποτροφιών σε αντικείμενο σχετικό με το Π.Μ.Σ.,
εγγράφονται αυτόματα στο Π.Μ.Σ., χωρίς να εξεταστεί ο συνολικός αριθμός των εισακτέων.
Άρθρο 8
Προσωπικό
Στο ΠΜΣ «Προηγμένη Φυσικοθεραπεία» θα απασχοληθούν μέλη ΔΕΠ του τμήματος Φυσικοθεραπείας του ΠΘ
και άλλες κατηγορίες διδασκόντων σύμφωνα με τις διατάξεις του άρθρου 83 του ν. 4957/2022 (Α’ 141).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Άρθρο 9
Υλικοτεχνική υποδομή
Για την εύρυθμη λειτουργία του ΠΜΣ διατίθεται η απαραίτητη υλικοτεχνική υποδομή του Τμήματος Φυσικοθεραπείας της Σχολής Επιστημών Υγείας του Πανεπιστημίου Θεσσαλίας στην Λαμία.
Άρθρο 10
Διάρκεια Λειτουργίας
Το Π.Μ.Σ. θα λειτουργήσει μέχρι και το ακαδημαϊκό έτος 2026- 27 με την επιφύλαξη της μη πιστοποίησής του
κατά την περιοδική αξιολόγηση του Τμήματος.
Άρθρο 11
Κόστος Λειτουργίας
Σύμφωνα με το άρθρο 84 του ν. 4957/2022 το συνολικό κόστος του ΠΜΣ, που αφορά στις λειτουργικές δαπάνες
ανέρχεται στο ποσό των 63.000 χιλιάδων ευρώ και αναλύεται σε κατηγορίες εσόδων - εξόδων ως εξής:
ΕΣΟΔΑ
ΠΟΣΟ
1.  Προϋπολογισμός ΑΕΙ
0,00 €
2. Κρατικός Προϋπολογισμός /Πρόγραμμα Δημοσίων Επενδύσεων
0,00 €
3. Δωρεές,  Χορηγίες και πάσης φύσεως οικονομικές ενισχύσεις
0,00 €
4. Κληροδοτήματα
4. Πόροι Ερευνητικών Έργων ή Προγραμμάτων
0,00 €
5. Κάθε Άλλη Νόμιμη Αιτία
0,00 €
6. Τέλη Φοίτησης
• Αριθμός Φοιτητών: 30
• Αριθμός Φοιτητών με Δωρεάν Φοίτηση: 9 (30% των Φοιτητών)
• Αριθμός Φοιτητών με Τέλη Φοίτησης: 21
63.000,00 €
ΣΥΝΟΛΙΚΟ ΠΟΣΟ ΕΣΟΔΩΝ ΕΤΟΥΣ
63.000,00
ΚΑΤΗΓΟΡΙΑ ΔΑΠΑΝΗΣ
ΠΟΣΟ
1. Δαπάνες εξοπλισμού και δαπάνες λογισμικού
1500,00 €
2. Δαπάνες χορήγησης υποτροφιών σε μεταπτυχιακούς φοιτητές
1000,00 €
3. Δαπάνες αναλωσίμων
1000,00 €
4. Δαπάνες μετακινήσεων διδασκόντων του Π.Μ.Σ.
4000,00 €
5. Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς
1000,00 €
6. Αμοιβές διδασκαλίας τακτικού προσωπικού των ΑΕΙ και ερευνητικών κέντρων και ινστιτούτων
που συμμετέχουν στην οργάνωση του ΠΜΣ
26000,00 €
7. Αμοιβές έκτακτου διδακτικού προσωπικού των ΑΕΙ που συμμετέχουν στην οργάνωση του ΠΜΣ
1500,00 €
8. Αμοιβές διδασκαλίας προσωπικού του άρθρου 83 του ν. 4957/2022
0,00 €
9 Αμοιβές διοικητικής και τεχνικής υποστήριξης
6000,00 €
10. Λοιπές δαπάνες, όπως ιδίως έξοδα δημοσιότητας - προβολής, αγοράς εκπαιδευτικού υλικού,
οργάνωσης συνεδρίου, δαπάνες εργασιών πεδίου.
2100,00 €
11. Παρακράτηση από τον ΕΚΛΕ  30% των εσόδων από τα Τέλη Φοίτησης
18900,00 €
12. Παρακράτηση από τον ΕΛΚΕ  12% των εσόδων από δωρεές , χορηγίες και πάσης φύσεως
οικονομικές ενισχύσεις , κληροδοτήματα και πόρους από ερευνητικά έργα ή προγράμματα
0,00€
ΣΥΝΟΛΙΚΟ ΠΟΣΟ ΔΑΠΑΝΩΝ
63000,00 €
Άρθρο 12
Μεταβατικές διατάξεις
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών Σπουδών και τα αρμόδια όργανα, σύμφωνα με την κείμενη νομοθεσία.
Β. Την τροποποίηση της υπό στοιχεία 28718/22/ΓΠ/21- 12- 2022 (Β’  7134) απόφασης της Συγκλήτου περί επικαιροποίησης του Κανονισμού Λειτουργίας του Προγράμματος ως εξής:
Β.ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
«ΠΡΟΗΓΜΕΝΗ ΦΥΣΙΚΟΘΕΡΑΠΕΙΑ - ADVANCED PHYSIOTHERAPY»
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Άρθρο 1.
ΑΝΤΙΚΕΙΜΕΝΟ ΚΑΙ ΣΚΟΠΟΣ ΤΟΥ Π.Μ.Σ
1.1. Αντικείμενο του Π.Μ.Σ. είναι η επιστημονικά
τεκμηριωμένη παραγωγή και μετάδοση προηγμένων
γνώσεων, τεχνογνωσίας, κλινικών εργαλείων, μεθοδολογιών, τεχνικών και ερευνητικών αποτελεσμάτων στον
επιστημονικό χώρο της Φυσικοθεραπείας με έμφαση
στη πρόληψη, βελτίωση και αποκατάσταση παθολογικών καταστάσεων, συγγενών και επίκτητων, καθώς και
τραυματικών βλαβών που προκαλούν διαταραχές στο
ερειστικό, μυϊκό, νευρικό, αναπνευστικό και καρδιοαγγειακό σύστημα.
Οι θεματικές ενότητες του αντικειμένου του μεταπτυχιακού προγράμματος αναφέρονται στην πρόληψη,
βελτίωση και αποκατάσταση, ενώ διακρίνονται σε τρεις
κύριες επιμέρους γενικές θεματικές περιοχές εμφάνισης
διαταραχών όπως στο μυοσκελετικό, νευρικό και καρδιο- αναπνευστικό σύστημα.
1.2. Σκοπός του ΠΜΣ είναι η απόκτηση εξειδικευμένης
επιστημονικής γνώσης έτσι ώστε οι απόφοιτοι:
- Να αποκτήσουν ικανότητα αξιολόγησης και σύνθεσης της υπάρχουσας γνώσης πάνω στο εξειδικευμένο
αντικείμενο του Π.Μ.Σ.,
- να αναπτύξουν τις απαραίτητες ειδικές δεξιότητες για
τη διατύπωση ερευνητικών υποθέσεων, το σχεδιασμό
και τη διεξαγωγή έρευνας, καθώς και την αξιολόγηση,
ανάλυση, και ερμηνεία ερευνητικών αποτελεσμάτων,
- να αποκτήσουν τα απαραίτητα εφόδια και τις ειδικές
δεξιότητες που απαιτούνται, τόσο για την επαγγελματική, όσο και για την ακαδημαϊκή και ερευνητική τους
σταδιοδρομία στις ανταγωνιστικές συνθήκες που διαμορφώνονται στο σύγχρονο Ευρωπαϊκό περιβάλλον
αλλά και παγκοσμίως,
- να αποκτήσουν υψηλή επιστημονική κατάρτιση με
σκοπό την παροχή υψηλού επιπέδου φυσικοθεραπευτικών υπηρεσιών προς όφελος της Ελληνικής οικονομίας
και της δημόσιας υγείας.
Επιπλέον, το Π.Μ.Σ. στοχεύει:
- Στην προαγωγή της γνώσης και στην ανάπτυξη της
έρευνας στις συναφείς με το αντικείμενο του Π.Μ.Σ. επιστημονικές περιοχές της φυσικοθεραπείας,
- στη δημιουργία υψηλού επιπέδου φυσικοθεραπευτών προς όφελος του κοινωνικού συνόλου και της δη-
μόσιας υγείας,
- στην επιβράδυνση της εκροής Ελλήνων επιστημόνων προς το εξωτερικό για μεταπτυχιακές σπουδές στη
φυσικοθεραπεία, προς όφελος του κοινωνικού συνόλου
και της Ελληνικής οικονομίας.
Άρθρο 2.
ΟΡΓΑΝΑ ΔΙΟΙΚΗΣΗΣ
Το Π.Μ.Σ «Προηγμένη Φυσικοθεραπεία» - “Master of
Science in Advanced Physiotherapy”, λειτουργεί με τα
διοικητικά όργανα που προβλέπει ο ν. 4957/2022 για τις
μεταπτυχιακές σπουδές. Συγκεκριμένα, αρμόδια Όργανα
Ίδρυσης, οργάνωσης και λειτουργίας του Προγράμματος
Μεταπτυχιακών Σπουδών είναι τα εξής:
- Η Σύγκλητος του Ιδρύματος
- Η Επιτροπή Μεταπτυχιακών Σπουδών (ΕΜΣ)
- Η Συνέλευση του Τμήματος
- Η Συντονιστική Επιτροπή (Σ.Ε.)
- Ο Διευθυντής του Π.Μ.Σ.
2.1. Η Σύγκλητος του Ιδρύματος, είναι το αρμόδιο
όργανο για κάθε θέμα διοικητικού ή οργανωτικού χαρακτήρα που σχετίζεται με τις μεταπτυχιακές σπουδές.
Ειδικότερα:
α) Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης του Π.Μ.Σ.,
β) εγκρίνει την παράταση της χρονικής διάρκειας της
λειτουργίας των Π.Μ.Σ.,
γ) συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
δ) αποφασίζει την κατάργηση των Π.Μ.Σ. που προσφέρονται από το Α.Ε.Ι.
2.2. Η Επιτροπή Μεταπτυχιακών Σπουδών συγκροτείται με απόφαση της Συγκλήτου κατόπιν πρότασης των
Κοσμητειών των Σχολών του Ιδρύματος και αποτελείται
από:
- Τον αρμόδιο για ακαδημαϊκά θέματα Αντιπρύτανη,
ως Πρόεδρο
- από ένα (1) μέλος Διδακτικού Ερευνητικού Προσωπικού (Δ.Ε.Π.) από κάθε Σχολή του Α.Ε.Ι.,
- ένα (1) μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργα-
στηριακού Διδακτικού Προσωπικού (Ε.ΔΙ.Π.), και Ειδικού
Τεχνικού Εργαστηριακού Προσωπικού (Ε.Τ.Ε.Π.) του Π.Θ.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών.
Η θητεία της Επιτροπής είναι δύο (2) ακαδημαϊκά έτη.
Αρμοδιότητες της Επιτροπής είναι:
α) Η υποβολή γνώμης προς τη Σύγκλητο του Α.Ε.Ι.
για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά από αξιολόγηση των αιτημάτων των Συνελεύσεων των Τμημά-
των για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις,
β) η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του Α.Ε.Ι. και η
υποβολή του προς τη Σύγκλητο,
γ) η εκπόνηση πρότυπου σχεδίου Κανονισμού λειτουργίας προγράμματος μεταπτυχιακών σπουδών,
δ) ο έλεγχος της τήρησης των Κανονισμών λειτουργίας
των προγραμμάτων μεταπτυχιακών σπουδών,
ε) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Α.Ε.Ι. από τα προγράμματα μεταπτυχιακών
σπουδών,
στ) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
ζ) κάθε άλλη αρμοδιότητα που ορίζεται από τον παρόντα Κανονισμό.
2.3 Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
α) εισηγείται προς τη Σύγκλητο διά της Επιτροπής Μεταπτυχιακών Σπουδών την ίδρυση ή την τροποποίηση
της απόφασης ίδρυσης του Π.Μ.Σ., καθώς και την παράταση της διάρκειας του Π.Μ.Σ.,
β) συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
γ) αναθέτει το διδακτικό έργο στους διδάσκοντες του
Π.Μ.Σ.,
δ) ορίζει το Διευθυντή του Π.Μ.Σ.,
ε) ορίζει τα μέλη των Σ.Ε.,
στ) εισηγείται προς τη Σύγκλητο το ειδικό πρωτόκολλο
συνεργασίας διατμηματικού ή διιδρυματικού Π.Μ.Σ.,
ζ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
η) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
θ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
ι) ασκεί κάθε άλλη αρμοδιότητα που προβλέπεται από
επιμέρους διατάξεις.
Με απόφαση της Συνέλευσης του Τμήματος οι αρμοδιότητες των περ. β) και ζ) δύναται να μεταβιβάζονται
στη Σ.Ε. του Π.Μ.Σ.
2.4. Η Συντονιστική Επιτροπή (Σ.Ε.)
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84, και εισηγείται
την έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
Π.Μ.Σ.,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.5. Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος, σε περίπτωση μονοτμηματικού Π.Μ.Σ.,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Για τη λειτουργία των Π.Μ.Σ. η Συνέλευση του Τμήματος ορίζει, με θητεία δύο (2) ετών, τις εξής Επιτροπές:
- Επιτροπή Επιλογής Μεταπτυχιακών Φοιτητών
- Επιτροπή Οικονομικής Διαχείρισης
Η Συνέλευση συγκροτεί επιπλέον Επιτροπές, όπου
αυτή κρίνει απαραίτητο. Όλες οι προτάσεις ή αποφάσεις
των επιτροπών εγκρίνονται από τη Συνέλευση
Έργο της Επιτροπής Επιλογής Μεταπτυχιακών Φοιτητών, αποτελούν τα παρακάτω:
- Διενέργεια εξετάσεων για εισαγωγή στο Πρόγραμμα,
όπου αυτό προβλέπεται.
- Έλεγχος και αξιολόγηση όλων των υποβληθέντων
δικαιολογητικών.
- Έλεγχος της συνάφειας του πτυχίου με το γνωστικό
αντικείμενο του Π.Μ.Σ.
- Έλεγχος της γλωσσικής επάρκειας σε συγκεκριμένη
ξένη γλώσσα.
- Τελική κατάταξη υποψηφίων με βάση τη λίστα κριτηρίων του Προγράμματος και πρόταση επιλογής υπο-
ψηφίων με βάση την κατάταξη αυτή στη Συνέλευση ή
στην Επιτροπή Προγράμματος Σπουδών.
Έργο της Επιτροπής Οικονομικής Διαχείρισης αποτελούν τα παρακάτω:
- Εισήγηση προς τη Συνέλευση ή την Επιτροπή Προγράμματος Σπουδών για τον καθορισμό του ύψους των
διδάκτρων, όπου αυτά προβλέπονται, με τεκμηρίωση.
- Η παρακολούθηση, ο έλεγχος και η διαρκής ενημέρωση των οικονομικών του Προγράμματος.
- Η κατάθεση οικονομικού προγραμματισμού και απολογισμού του Π.Μ.Σ. στη Συνέλευση του Τμήματος και
ανάρτησή του στην ιστοσελίδα του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Άρθρο 3.
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί μετά από επιλογή πτυχιούχοι των Τμημάτων Φυσικοθεραπείας των Α.Ε.Ι. της
ημεδαπής ή των ομοταγών ιδρυμάτων της αλλοδαπής.
Υποψηφιότητα μπορούν να θέσουν και τελειόφοιτοι φοιτητές, με την προϋπόθεση ότι θα έχουν πάρει το πτυχίο
τους ή θα έχουν ολοκληρώσει τις σπουδές τους πριν από
την έναρξη των μαθημάτων, έστω και αν τους απομένει η
ορκωμοσία. Για τους υποψηφίους αυτής της περίπτωσης,
η αξιολόγηση της αίτησης τους θα γίνει λαμβάνοντας
υπόψη τον τρέχοντα μέσο όρο της αναλυτικής βαθμολογίας που θα υποβάλλουν. Ο υποψήφιος που αξιολογείται
με αυτήν την διαδικασία δεν έχει δικαίωμα να ζητήσει
επαναξιολόγηση της αίτησης του αφού καταθέσει την
τελική αναλυτική βαθμολογία, εφόσον αυτό γίνει μετά
την ολοκλήρωση της πρώτης φάσης της διαδικασίας
αξιολόγησης των υποψηφίων.
3.2 Ο αριθμός εισακτέων κατ’ έτος στο πρόγραμμα ορίζεται κατ’ ανώτατο όριο σε τριάντα (30) μεταπτυχιακούς
φοιτητές. Σε περίπτωση ισοψηφίας υποψηφίων, αυξάνεται ο αριθμός των εισακτέων μεταπτυχιακών φοιτητών,
ώστε να εισαχθεί και ο τελευταίος ισόψηφών υποψήφιος.
3.3 Στο Π.Μ.Σ. στη «Προηγμένη Φυσικοθεραπεία» επιπλέον του αριθμού εισακτέων, γίνεται δεκτοί και δύο (2)
υπότροφοι του Ιδρύματος Κρατικών Υποτροφιών (Ι.Κ.Υ.),
οι οποίοι πέτυχαν στο σχετικό διαγωνισμό μεταπτυχιακών σπουδών εσωτερικού στο γνωστικό αντικειμένου
του Π.Μ.Σ., καθώς και ένας (1) αλλοδαπός υπότροφος
του Ελληνικού κράτους. Με απόφαση της Συνέλευσης
του Τμήματος, κατά την έναρξη κάθε κύκλου σπουδών
του Π.Μ.Σ., ο αριθμός των υποτρόφων των παραπάνω
κατηγοριών μπορεί να αυξάνεται.
Άρθρο 4.
ΤΡΟΠΟΣ ΕΙΣΑΓΩΓΗΣ
4.1. Η επιλογή των φοιτητών/τριών γίνεται σύμφωνα
με την ισχύουσα νομοθεσία, τον Κανονισμό Μεταπτυχιακών και Διδακτορικών Σπουδών του Π.Θ. και τα προ-
βλεπόμενα στον παρόντα Κανονισμό.
4.2. Η Σ.Ε. του Π.Μ.Σ. αποφασίζει για το χρόνο δημοσίευσης σχετικής ανακοίνωσης προς τους ενδιαφερό-
μενους υποψηφίους, που προσδιορίζει: τον αριθμό των
θέσεων στο πρόγραμμα, τα απαραίτητα προσόντα των
υποψηφίων για εισαγωγή στο Π.Μ.Σ., τη γενική διαδικασία αξιολόγησης των υποψηφίων, όπως επίσης την
προθεσμία και τη διεύθυνση υποβολής των δικαιολογητικών. Η συγκεκριμένη ανακοίνωση δημοσιεύεται στο
διαδίκτυο και στην επίσημη ιστοσελίδα του τμήματος.
Εφ’ όσον δεν έχει συμπληρωθεί ο μέγιστος αριθμός εισακτέων, με απόφαση της Σ.Ε. είναι δυνατό να παραταθεί η
καταληκτική ημερομηνία υποβολής των αιτήσεων.
Οι αιτήσεις υποβάλλονται σε ειδικά έντυπα που διαθέτει η Γραμματεία, μέσα στην προθεσμία που ανακοι-
νώνεται, συνοδευόμενες από το φάκελο υποψηφιότητας
των ενδιαφερομένων. Η κατάθεση των αιτήσεων γίνεται
στην Γραμματεία του Π.Μ.Σ.
4.3. Τα απαραίτητα δικαιολογητικά που θα πρέπει να
καταθέσουν οι υποψήφιοι, πρέπει να είναι πρωτότυπα ή
αντίγραφα επικυρωμένα από τις αρμόδιες αρχές, και είναι:
- Έντυπη αίτηση ή οποία θα διατίθεται και σε ηλεκτρονική μορφή.
- Αναλυτικό βιογραφικό σημείωμα.
- Αντίγραφο πτυχίου/διπλώματος
- Πρωτότυπο πιστοποιητικό αναλυτικής βαθμολογίας
ή Παραρτήματος Διπλώματος.
- Αποδεικτικά επαγγελματικής εμπειρίας, εάν υπάρχουν (επικυρωμένα έγγραφα από Ασφαλιστικό Φορέα
ή από Δημόσια Οικονομική Υπηρεσία).
- Αποδεικτικά καλής γνώσης μιας τουλάχιστον ξένης
γλώσσας.
- Επιστημονικές δημοσιεύσεις ή ανακοινώσεις σε συνέδρια, διακρίσεις (εάν υπάρχουν), κ.λπ.
- Δύο Συστατικές Επιστολές, κατά προτίμηση από μέλη
ΔΕΠ
- Αποδεικτικά συμμετοχής σε Ευρωπαϊκά Προγράμματα ανταλλαγών (εάν υπάρχουν).
- Αντίγραφο Διπλωματικής Εργασίας.
- Πιστοποιητικά γνώσης χρήσης Η/Υ (εάν υπάρχουν).
- Επιπρόσθετα προσόντα όπως ειδικά σεμινάρια, μελέτες, πτυχία συμπληρωματικής εκπαίδευσης, κ.λπ.
Η Γραμματεία του Π.Μ.Σ., στην οποία υποβάλλονται οι
αιτήσεις υποψηφίων μεταπτυχιακών φοιτητών, προωθεί
το σύνολο των αιτήσεων με το συνοδευτικό υλικό στην
αρμόδια Επιτροπή Επιλογής υποψηφίων.
4.4. Σε περίπτωση υποψηφίων που κατέχουν τίτλο
πρώτου κύκλου σπουδών της αλλοδαπής, η Γραμματεία
του Π.Μ.Σ. κατά τα οριζόμενα της κείμενης νομοθεσίας, ελέγχει αν το ίδρυμα προέλευσης ανήκει στο Εθνικό
Μητρώο Αναγνωρισμένων Ιδρυμάτων της αλλοδαπής
και αν ο τύπος αυτού ανήκει στο Εθνικό Μητρώο Τύπων
Τίτλων Σπουδών Αναγνωρισμένων Ιδρυμάτων που είναι
αναρτημένα στην ιστοσελίδα του Δ.Ο.Α.Τ.Α.Π.
Εάν ο τίτλος σπουδών από αλλοδαπό Πανεπιστήμιο
περιλαμβάνεται στον κατάλογο του Δ.Ο.Α.Τ.Α.Π. του
άρθρου 307 του ν. 4957/2022, η Γραμματεία του Π.Μ.Σ.
οφείλει να ζητήσει Βεβαίωση Τόπου Σπουδών, η οποία
εκδίδεται και αποστέλλεται από το πανεπιστήμιο της
αλλοδαπής. Αποκλείονται αιτήσεις στις οποίες ως τόπος
σπουδών βεβαιώνεται η ελληνική επικράτεια, εκτός αν
το μέρος σπουδών που έγιναν στην ελληνική επικράτεια
βρίσκεται σε δημόσιο Α.Ε.Ι.
4.5. Στην περίπτωση αλλοδαπών υποψηφίων θεωρείται απαραίτητη η γνώση της Ελληνικής γλώσσας που θα
αποδεικνύεται από πτυχίο ή μεταπτυχιακό τίτλο σπουδών
Ελληνικού Πανεπιστημίου ή Τ.Ε.Ι. ή Απολυτήριο Ελληνικού
Λυκείου ή εξατάξιου Γυμνασίου ή πιστοποιητικό Ελληνομάθειας από το κέντρο Ελληνικής Γλώσσας ή από εξέταση
από ειδική επιτροπή που θα ορίζεται στο πλαίσιο του Π.Μ.Σ.
4.6. Απαραίτητη προϋπόθεση για τη συμμετοχή στη διαδικασία επιλογής είναι η πιστοποιημένη από επίσημους
φορείς, γνώση της αγγλικής γλώσσας, όπως προκύπτει
από την κατοχή ενός από τα εξής πτυχία: (α) Ελληνικό
πτυχίο Γλωσσομάθειας για την Αγγλική Γλώσσα επιπέδου τουλάχιστον Β2, ή άλλο ισοδύναμο, όπως π.χ. Lower
Cambridge ή Michigan, κ.α. (β) IELTS, με ελάχιστο βαθμό
5,5 που να έχει αποκτηθεί στο ημερολογιακό έτος μέχρι
τέσσερα έτη πριν από την δημοσίευση της προκήρυξης,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
(γ) TOEFL με ελάχιστο βαθμό 180, που να έχει αποκτηθεί
στο ημερολογιακό έτος μέχρι τέσσερα έτη πριν από την
δημοσίευση της προκήρυξης και (δ) πτυχίο από Αγγλόφωνο Πανεπιστήμιο ή πτυχίο Αγγλικής Φιλολογίας. Η
επάρκεια της ξένης γλώσσας μπορεί να αποδεικνύεται
και με εξετάσεις που θα ορίζονται από τη ΣΕ.
Η εξέταση της Αγγλικής γλώσσας γίνεται αμέσως μετά
τις συνεντεύξεις και καθορίζεται από την Συντονιστική
Επιτροπή του Π.Μ.Σ. Στον/στην υποψήφιο/α δίνεται ένα
επιστημονικό άρθρο στην Αγγλική γλώσσα και ζητείται
να απαντήσει σε ερωτήσεις ώστε να εξεταστεί ο βαθμός
εξοικείωσης του με την επεξεργασία ξενόγλωσσων κειμένων με σκοπό την κατανόηση εννοιών που άπτονται
με το αντικείμενο του Π.Μ.Σ.
4.7. Η αξιολόγηση των υποψηφίων, που υπέβαλλαν
εμπρόθεσμη αίτηση υποψηφιότητας με όλα τα αναγκαία
δικαιολογητικά γίνεται από την Επιτροπή Επιλογής σε
δύο φάσεις. Κατά την πρώτη φάση, οι υποψήφιοι κατατάσσονται κατά αξιολογική σειρά βάσει μορίων που
συγκεντρώνουν από συγκεκριμένο αριθμό αξιολογικών
κριτηρίων. Η δεύτερη φάση περιλαμβάνει προσωπική
συνέντευξη των υποψηφίων που συγκέντρωσαν το μεγαλύτερο αριθμό μορίων στην πρώτη φάση. Με βάση
την τελική βαθμολογία, που προκύπτει ως ο σταθμισμένος μέσος της βαθμολογίας στην πρώτη και την δεύτερη
φάση, καταρτίζεται κατάλογος που περιλαμβάνει τους
υποψηφίους, οι οποίοι κρίνονται κατάλληλοι για την παρακολούθηση του προγράμματος και γίνεται η τελική
επιλογή με βάση τη σειρά επιτυχίας τους (οι ισοβαθμήσαντες με τον τελευταίο επιλέγονται).
Τα κριτήρια αξιολόγησης της πρώτης φάσης με την
αντίστοιχη (μέγιστη) βαθμολογία τους σε αριθμό αξιολογικών μορίων, έχουν ως εξής:
α/α
Κριτήριο Αξιολόγησης
Αριθμός
Μορίων
Επίδοση σε προπτυχιακές σπουδές Φυσικοθεραπείας
Επίδοση σε προπτυχιακές σπουδές
άλλου αντικειμένου
Συνάφεια Διπλωματικής Εργασίας με
τους στόχους του Π.Μ.Σ.
Διαθέσιμη Επαγγελματική εμπειρία,
σχετική με το Π.Μ.Σ.
Επιστημονικό και Ερευνητικό έργο,
όπως μεταπτυχιακοί τίτλοι σπουδών,
επιστημονικές εργασίες σε έγκριτα
επιστημονικά περιοδικά ή πρακτικά
συνεδρίων, σχετικά με το Π.Μ.Σ.
Επίπεδο γνώσης Αγγλικής γλώσσας ή
και άλλης γλώσσας
Συμμετοχή σε Ευρωπαϊκά Προγράμματα ανταλλαγών
Γνώση χρήσης Η/Υ
Συστατικές Επιστολές (συνολικά)
10 Επιπρόσθετα προσόντα (σεμινάρια,
μελέτες, κτλ)
ΣΥΝΟΛΟ
Ο αριθμός αξιολογικών μορίων του παραπάνω πίνακα
αποτελεί το μέγιστο βαθμό που μπορεί να αποδοθεί,
σύμφωνα με την κρίση της Επιτροπής Επιλογής, σε κάθε
περίπτωση κριτηρίου αξιολόγησης. Για τα δύο πρώτα
κριτήρια αξιολόγησης, η βαθμολογία προκύπτει από το
γινόμενο του βαθμού του πτυχίου επί τον αριθμό των
αξιολογικών μορίων κάθε κριτηρίου. Ο μέγιστος αριθμός
μορίων από την πρώτη φάση αξιολόγησης είναι ίσος
με 100 και σταθμίζεται με συντελεστή βαρύτητας 75%.
Στη δεύτερη φάση προκρίνονται οι υποψήφιοι που
κατέλαβαν τις πρώτες θέσεις στον αξιολογικό πίνακα της
πρώτης φάσης και είναι σε αριθμό ίσοι με το 150% των
θέσεων εισαγωγής στο Π.Μ.Σ. Σε περίπτωση ισοβαθμίας,
προκρίνονται όλοι οι ισοβαθμούντες με τον τελευταίο
υποψήφιο.
Η Επιτροπή Επιλογής, συντάσσει και προωθεί στη
Γραμματεία του Π.Μ.Σ.: (α) κατάλογο με τη συνολική
επίδοση όλων των υποψηφίων στην πρώτη φάση και (β)
κατάλογο προκριθέντων στη δεύτερη φάση, κατά αλφαβητική σειρά των υποψηφίων χωρίς τα στοιχεία της επί-
δοσης τους κατά την πρώτη φάση. Η Σ.Ε. σε συνεργασία
με την Επιτροπή Επιλογής, καθορίζουν την ημερομηνία
διεξαγωγής των συνεντεύξεων. Η Γραμματεία του Π.Μ.Σ.
ενημερώνει με ηλεκτρονικό μήνυμα τους υποψηφίους
για τα αποτελέσματα της πρώτης φάσης αξιολόγησης
καθώς και για την ημερομηνία και την ώρα της προσωπικής συνέντευξης. Οι υποψήφιοι μπορούν να δουν τη
συνολική επίδοση τους στο γραφείο της Γραμματείας
του Π.Μ.Σ.
Κατά την δεύτερη φάση της επιλογής των υποψηφίων,
πραγματοποιείται προσωπική συνέντευξη των υποψηφίων που προκρίθηκαν από την πρώτη φάση, από την
Επιτροπή Επιλογής. Κάθε μέλος της Επιτροπής Επιλογής
αξιολογεί τον κάθε υποψήφιο σε κλίμακα 0 έως 100. Τα
κύρια κριτήρια της αξιολόγησης είναι τα χαρακτηριστικά της προσωπικότητας του, η ικανότητα επικοινωνίας
με σαφήνεια και πειθώ, η ορθή κρίση, η ευρύτητα των
γνώσεων του, η προδιάθεση για σκληρή εργασία, η ομαδικότητα και οι προοπτικές εξέλιξης. Ο τελικός βαθμός
κάθε υποψηφίου από την προσωπική συνέντευξη είναι ο
μέσος όρος της βαθμολογίας των μελών της Επιτροπής
Επιλογής και σταθμίζεται με συντελεστή 25%. Η Επιτροπή Επιλογής συντάσσει πρακτικό με την επίδοση κάθε
υποψηφίου όπου επισυνάπτονται τα φύλλα αξιολόγησης
κάθε αξιολογητή.
Από τη σταθμισμένη βαθμολογία στην πρώτη και δεύτερη φάση, καταρτίζεται από την Επιτροπή Επιλογής ο
πίνακας επιτυχόντων με τους υποψηφίους που κρίνονται
κατάλληλοι για την παρακολούθηση του προγράμματος.
4.8. Η τελική επιλογή γίνεται με βάση τη σειρά επιτυχίας στον πίνακα των επιτυχόντων (οι ισοβαθμήσαντες με
τον τελευταίο υποψήφιο επιλέγονται), ο οποίος επικυρώνεται από τη Συνέλευση του Τμήματος και ανακοινώνεται
μέσω της Γραμματείας του Π.Μ.Σ.
4.9. Οι επιτυχόντες ενημερώνονται με ηλεκτρονικό
μήνυμα από τη Γραμματεία του Π.Μ.Σ. και καλούνται να
απαντήσουν εγγράφως και εντός 5 ημερών, αν αποδέχονται ή όχι την ένταξη τους στο Π.Μ.Σ., αποδεχόμενοι τους
όρους λειτουργίας του και καταβάλλοντας την πρώτη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
δόση των διδάκτρων, στην περίπτωση που έχουν καθοριστεί δίδακτρα. Η μη απάντηση ή η μη καταβολή της
πρώτης δόσης των διδάκτρων από επιλεγέντα υποψήφιο
μέσα στην παραπάνω προθεσμία ισοδυναμεί με άρνηση
αποδοχής και εξουσιοδοτείται η Γραμματεία να ενημερώσει τους αμέσως επόμενους στη σειρά αξιολόγησης
από τον πίνακα επιτυχόντων.
Τυχόν ενστάσεις των υποψηφίων σχετικά με την διαδικασία αξιολόγησης κατατίθεται στη γραμματεία του
Π.Μ.Σ. εντός πέντε (5) εργάσιμων ημερών από την ημερομηνία ανακοίνωσης των αποτελεσμάτων. Τις ενστά-
σεις εξετάζει η Σ.Ε., η οποία εισηγείται στη Συνέλευση
του Τμήματος σχετικά. Η Συνέλευση του Τμήματος τελικώς, αποφασίζει για την αποδοχή ή όχι των εισηγήσεων
και αντίστοιχα τροποποιεί ή όχι τον Κατάλογο επιτυχόντων και επιλαχόντων.
Άρθρο 5.
ΔΙΑΡΚΕΙΑ ΦΟΙΤΗΣΗΣ
5.1. Η πλήρης φοίτηση προϋποθέτει παρακολούθηση
η οποία αποτελείται από 3 εξάμηνα - 18 μήνες (30 Διδακτικές μονάδες ανά εξάμηνο). Στα δύο πρώτα εξάμηνα
διεξάγονται μαθήματα ενώ για στο τρίτο εξάμηνο η διπλωματική εργασία.
5.2. Η μερική φοίτηση προϋποθέτει παρακολούθηση η
οποία αποτελείται από 6 εξάμηνα - 36 μήνες (15 Διδακτικές μονάδες ανά εξάμηνο). Στα πρώτα τέσσερα εξάμηνα
διεξάγονται μαθήματα ενώ στα δύο τελευταία εξάμηνα η
διπλωματική εργασία. Η δυνατότητα μερικής φοίτησης,
η οποία προσφέρεται χωρίς πρόσθετη οικονομική επιβάρυνση, ανακοινώνεται κάθε φορά στην προκήρυξη
του Π.Μ.Σ., ώστε να υποβληθούν ανάλογα αιτήσεις. Οι
φοιτητές μερικής φοίτησης δηλώνουν την προτίμησή
τους αυτή από την αρχή στην αίτηση υποβολής για την
εισαγωγή τους
στο Π.Μ.Σ., εφόσον αδυνατούν να ανταποκριθούν στις
ελάχιστες απαιτήσεις του προγράμματος «πλήρους» φοίτησης για λόγους: ασθένειας, φόρτου εργασίας (πάνω
από 20 ώρες την εβδομάδα), σοβαρούς οικογενειακούς,
στράτευσης, ανωτέρας βίας κ.λπ., που εξετάζονται και
αποφασίζονται από τη Συνέλευση του Τμήματος. Η διάρκεια της μερικής φοίτησης δεν μπορεί να υπερβαίνει
το διπλάσιο της κανονικής φοίτησης.
5.3. Στους μεταπτυχιακούς/κες φοιτητές/τριες, που δεν
έχουν υπερβεί το ανώτατο όριο φοίτησης, μπορεί να
χορηγηθεί, κατόπιν υποβολής σχετικής αιτιολογημένης
αίτησης, προς τη Συνέλευση του Τμήματος προσωρινή
αναστολή σπουδών, σε περίπτωση που συντρέχουν ενδεικτικά επαγγελματικοί, οικογενειακοί, προσωπικοί, ή
λόγοι υγείας. Η αναστολή φοίτησης δεν μπορεί να είναι
μεγαλύτερης διάρκειας των δύο ακαδημαϊκών εξαμήνων, ούτε μικρότερης του ενός εξαμήνου. Άδεια ανα-
στολής φοίτησης περισσότερο από δύο ακαδημαϊκά
εξάμηνα δύναται να χορηγηθεί μόνο σε Μεταπτυχιακούς
Φοιτητές που εκπληρώνουν τη στρατιωτική τους θητεία
ή σε περιπτώσεις δικαιολογημένης απουσίας και μετά
από εισήγηση του Διευθυντή του Π.Μ.Σ.
Το διάστημα αναστολής της φοιτητικής ιδιότητας δεν
προσμετράται στην προβλεπόμενη ανώτατη διάρκεια
φοίτησης.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1. Το Π.Μ.Σ. ξεκινά το χειμερινό εξάμηνο κάθε ακαδημαϊκού έτους.
6.2. Για την ολοκληρωμένη παρακολούθηση του Π.Μ.Σ.
και την απόκτηση Διπλώματος Μεταπτυχιακών Σπουδών
οι φοιτητές υποχρεούνται να παρακολουθήσουν οκτώ
(8) υποχρεωτικά μαθήματα και να εκπονήσουν τη μεταπτυχιακή διπλωματική εργασία.
6.3. Τα μαθήματα στην πλήρη φοίτηση γίνονται δύο
φορές τον μήνα, σε μπλοκ μαθημάτων Παρασκευή, Σάββατο και Κυριακή ενώ στην μερική φοίτηση μία φορά τον
μήνα, σε μπλοκ μαθημάτων Παρασκευή, Σάββατο και Κυριακή. Επιπλέον, η επίβλεψη/συμβουλευτική δύνανται να
πραγματοποιούνται από απόσταση μέσω του MS Teams.
6.4. To Π.Μ.Σ. ακολουθεί το ακαδημαϊκό ημερολόγιο
του Πανεπιστημίου Θεσσαλίας.
Κάθε μάθημα περιλαμβάνει 13 διδακτικές ενότητες
θεωρία ή και 13 διδακτικές ενότητες εργαστηρίου. Το
ωρολόγιο πρόγραμμα του Π.Μ.Σ. καταρτίζεται με ευθύνη
του Προέδρου του Τμήματος, μετά από εισήγηση του
Διευθυντή του Π.Μ.Σ. Με ευθύνη της Γραμματείας του
Π.Μ.Σ. το εν λόγω πρόγραμμα δημοσιοποιείται στους
πίνακες Ανακοινώσεων του Τμήματος και με ανάρτηση
στους σχετικούς δικτυακούς τόπους.
6.5. Η εκπαιδευτική διαδικασία στο Π.Μ.Σ. οργανώνεται με τους εξής τρόπους:
- Διά ζώσης εκπαίδευση,
- Σύγχρονη εξ αποστάσεως εκπαίδευση,
- Ασύγχρονη εξ αποστάσεως εκπαίδευση
6.6. Τα μαθήματα κατά εξάμηνο στο πρόγραμμα πλήρους φοίτησης κατανέμονται ως ακολούθως:
Α’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ11 - Μεθοδολογία Έρευνας
ΜΠ12 - Αξιολόγηση Ανθρώπινης Κίνησης και Δραστηριότητας
ΜΠ13 - Αποκατάσταση Μυοσκελετικών Διαταραχών
ΜΠ14 - Κινητικός Έλεγχος και Κινητική Μάθηση στην Αποκατάσταση
ΣΥΝΟΛΟ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Β’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ21 – Κλινική Νευροεπιστήμη και Αποκατάσταση
ΜΠ22 – Αποκατάσταση Λειτουργικής Παθολογίας Κινητικού Συστήματος
ΜΠ23 – Πνευμονική και Καρδιαγγειακή Αποκατάσταση
ΜΠ24 – Ειδικά Κλινικά Θέματα
ΣΥΝΟΛΟ
Γ’ ΕΞΑΜΗΝΟ
Πιστωτικές
Μονάδες (ECTS)
Μεταπτυχιακή διπλωματική εργασία – Master Thesis
ΓΕΝΙΚΟ ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS)
90 ECTS
Τα μαθήματα κατά εξάμηνο στο πρόγραμμα μερικής φοίτησης κατανέμονται ως ακολούθως:
Α’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ11 - Μεθοδολογία Έρευνας
ΜΠ14 - Κινητικός Έλεγχος και Κινητική Μάθηση στην Αποκατάσταση
ΣΥΝΟΛΟ
Β’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ22 – Αποκατάσταση Λειτουργικής Παθολογίας Κινητικού Συστήματος
ΜΠ23 – Πνευμονική και Καρδιαγγειακή Αποκατάσταση
ΣΥΝΟΛΟ
Γ’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ12 - Αξιολόγηση Ανθρώπινης Κίνησης και Δραστηριότητας
ΜΠ13 - Αποκατάσταση Μυοσκελετικών Διαταραχών
ΣΥΝΟΛΟ
Δ’ ΕΞΑΜΗΝΟ
α/α
ΚΩΔ - ΜΑΘΗΜΑ
Πιστωτικές
Μονάδες (ECTS)
ΜΠ21 – Κλινική Νευροεπιστήμη και Αποκατάσταση
8 ECTS
ΜΠ24 – Ειδικά Κλινικά Θέματα
7 ECTS
ΣΥΝΟΛΟ
Ε’ και ΣΤ’ ΕΞΑΜΗΝΟ
Πιστωτικές
Μονάδες (ECTS)
Μεταπτυχιακή διπλωματική εργασία – Master Thesis
ΓΕΝΙΚΟ ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ECTS)
90 ECTS
Η κατανομή των μαθημάτων ανά εξάμηνο γίνεται με απόφαση της Συνέλευσης, σύμφωνα με τις ανάγκες του
προγράμματος και τη διαθεσιμότητα των διδασκόντων και μπορεί να αποκλίνει από τον ανωτέρω ενδεικτικό πίνακα.
6.7. Για κάθε μεταπτυχιακό φοιτητή ή φοιτήτρια, ορίζεται από τη Συνέλευση ύστερα από εισήγηση της Συντονιστικής Επιτροπής ένας διδάσκων του Π.Μ.Σ. ως σύμβουλος και ένας ως επιβλέπων. Ο σύμβουλος έχει την ευθύνη της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
παρακολούθησης και του ελέγχου της γενικής πορείας
των σπουδών του μεταπτυχιακού φοιτητή ή της φοιτήτριας. Ο σύμβουλος συναντά ατομικά το/τη φοιτητή/
τρια τουλάχιστον μία φορά ανά ακαδημαϊκό εξάμηνο
(διά ζώσης ή μέσω τηλεδιάσκεψης), συμβουλεύει και
υποστηρίζει σε θέματα φοίτησης, μαθημάτων, επιλογών
και προοπτικών.
ΠΕΡΙΓΡΑΦΗ ΜΑΘΗΜΑΤΩΝ
1. ΜΕΘΟΔΟΛΟΓΙΑ ΕΡΕΥΝΑΣ (ΜΠ11)
Σκοπός του μαθήματος είναι να παρέχει την ενημέρωση, την πρόσβαση στην ορολογία και στην επιστημονική
αναζήτηση πληροφοριών και να καταστήσει τους φοιτητές ικανούς στις μεθόδους της ποσοτικής και ποιοτικής
έρευνας, καθώς και τη δυνατότητα ερμηνείας και αποτίμησης των δημοσιευμένων επιστημονικών εργασιών
ιδιαίτερα στο χώρο της υγείας. Παράλληλα σκοπεύει να
δώσει στο φοιτητή τα απαιτούμενα μέσα για την ανάπτυξη των δεξιοτήτων που είναι απαραίτητες για το σχεδια-
σμό, την προετοιμασία και την εκπόνηση ερευνητικών
εργασιών κατάλληλων για το μεταπτυχιακό επίπεδο και
ιδιαίτερα χρήσιμων αναφορικά με την εκπόνηση της
μεταπτυχιακής τους διατριβής. Ο φοιτητής θα κληθεί
να κατανοήσει τη διαδικασία μέσα από την οποία μια
ερευνητική ιδέα μπορεί να γίνει αντικείμενο επιστημονικής έρευνας καθώς και την σημασία της ηθικής και τους
περιορισμούς που υφίστανται σε μια επιστημονική έρευνα. Επιπλέον, σκοπός του μαθήματος είναι η εξοικείωση
των φοιτητών με τις βασικές έννοιες της Βιοστατιστικής
και την οργάνωση και ανάλυση των ποσοτικών δεδομένων που συλλέγονται από τις αντίστοιχες έρευνες στο
χώρο της υγείας. Ιδιαίτερη έμφαση δίνεται στην πρακτική εφαρμογή των στατιστικών μεθόδων που παρου-
σιάζονται στο μάθημα καθώς και στην ορθή ερμηνεία
των αποτελεσμάτων (interpretation). Μετά την επιτυχή
ολοκλήρωση του μαθήματος οι φοιτητές θα πρέπει να
μπορούν να επιλέξουν την καταλληλότερη στατιστική
μέθοδο, ανάλογα με το είδος της μελέτης που θα κληθούν να αναλύσουν. Επίσης θα πρέπει να μπορούν να
αξιολογήσουν την ορθή χρήση στατιστικών μοντέλων
σε δημοσιευμένες εργασίες, καθώς και να αναγνωρίσουν
αδυναμίες στο σχεδιασμό που μπορεί να οδηγήσουν σε
συστηματικά σφάλματα.
2. ΑΞΙΟΛΟΓΗΣΗ ΑΝΘΡΩΠΙΝΗΣ ΚΙΝΗΣΗΣ ΚΑΙ ΔΡΑΣΤΗΡΙΟΤΗΤΑΣ (ΜΠ12)
Το μάθημα αναφέρεται στα μέσα και στις τεχνικές που
υφίστανται για την έγκυρη και αξιόπιστη καταγραφή και
ανάλυση της ανθρώπινης κίνησης και δραστηριότητας,
όπως αυτή πρέπει να πραγματοποιείται στο χώρο της
υγείας, του αθλητισμού, της εργονομίας, της έρευνας
κ.τ.λ., τόσο για την διάγνωσή- αξιολόγηση, όσο και για
την θεραπευτική παρέμβαση και τον έλεγχο της αποτελεσματικότητας προγραμμάτων άσκησης. Εμπεριέχεται
τόσο η αντίληψη της κίνησης και δραστηριότητας του
ανθρώπου μαζί με την περιγραφή τους (εμβιομηχανική
ανάλυση σε συνδυασμό με μαθηματικές και στατιστικές
διαδικασίες), όσο και η γνώση της κίνησης προσανατολισμένη στην κινητικότητα με συνισταμένες τον κινητικό
έλεγχο και την κινητική μάθηση. Σκοπός του μαθήματος
είναι η απόκτηση από τον φοιτητή, των απαραίτητων
μεθοδολογικών δεξιοτήτων έτσι ώστε να είναι ικανός
να ανταποκριθεί, σε υψηλό επίπεδο επιστημονικής τεκμηρίωσης, σε όλα τα κλινικά προβλήματα της φυσικο-
θεραπείας, τόσο στο τομέας της αξιολόγησης, όσο και
της τεκμηριωμένης εφαρμογής κλινικών μεθόδων και
τεχνικών για την πρόληψη, βελτίωση και αποκατάσταση
παθολογικών καταστάσεων που έχουν επίπτωση στην
ανθρώπινη κίνηση ή/και δραστηριότητα.
3. ΑΠΟΚΑΤΑΣΤΑΣΗ ΜΥΟΣΚΕΛΕΤΙΚΩΝ ΔΙΑΤΑΡΑΧΩΝ
(ΜΠ13)
Σκοπός του μαθήματος είναι η σε προχωρημένο επίπεδο αξιολόγηση και αποκατάσταση ασθενών με μυο-
σκελετικά προβλήματα. ‘Εμφαση δίνεται στην ανάπτυξη
της κλινικής συλλογιστικής, στη λήψη αποφάσεων που
βασίζονται στις βέλτιστες σύγχρονες πρακτικές και στη
τεκμηριωμένη φυσικοθεραπευτική πρακτική. Τα λειτουργικά ελλείμματα σε μυοσκελετικές διαταραχές θα
ποσοτικοποιηθούν, όπου και όσο αυτό είναι εφικτό, και
ο καλύτερος τρόπος μέτρησης- απεικόνισης των αποτελεσμάτων θα αναλυθεί ώστε ο μεταπτυχιακός φοιτητής
να μπορεί να αξιολογήσει την αποτελεσματικότητα της
παρέμβασής του. Το μάθημα θα διερευνήσει διαφορετικούς τρόπους κλινικής συλλογιστικής, καθώς και τη
φύση και το πλαίσιο της κλινικής πρακτικής και γνώσης.
Το αποτέλεσμα της φυσικοθεραπευτικής επιλογής θα
αποτελέσει το κεντρικό άξονα σε όλο το μάθημα, προκειμένου να αναπτυχθεί καλύτερα η μεθοδολογία της
παρέμβασης, να αξιολογηθεί περαιτέρω η αποτελεσματικότητά της, να επιλεγούν τα σωστά κλινικά εργαλεία και
να αιτιολογηθούν τελικά τα κριτήρια επιλογής μέσων και
μεθόδων. Τέλος στο μάθημα αυτό θα καλυφθούν επιλεγμένες κλινικές οντότητες με έμφαση στην τεκμηριωμένη
φυσικοθεραπευτική πρακτική (evidence based practice).
4. ΚΙΝΗΤΙΚΟΣ ΕΛΕΓΧΟΣ ΚΑΙ ΚΙΝΗΤΙΚΗ ΜΑΘΗΣΗ ΣΤΗΝ
ΑΠΟΚΑΤΑΣΤΑΣΗ (ΜΠ14)
Σκοπός του μαθήματος είναι να παρέχει στους φοιτητές τις απαραίτητες γνώσεις και δεξιότητες για την
κατανόηση και εφαρμογή των νευροφυσιολογικών μηχανισμών που διασφαλίζουν τον κινητικό έλεγχο, την
κινητική μάθηση και τη νευροπλαστικότητα. Το μάθημα
επικεντρώνεται στην κριτική συζήτηση και αξιολόγηση
των μηχανισμών μέσω των οποίων η παθολογία μπορεί
να διαταράξει τον κινητικό έλεγχο και την ποιότητα της
ανθρώπινης κίνησης. Οι φοιτητές θα αναπτύξουν την
ικανότητα να συζητούν κριτικά τις θεωρίες και τις παραμέτρους της κινητικής μάθησης, καθώς και να χρησιμο-
ποιούν πρακτικά τους μηχανισμούς εκμάθησης και εγκαθίδρυσης κινητικών δεξιοτήτων στην αποκατάσταση
ασθενών. Το μάθημα θα τους εξοπλίσει με τις δεξιότητες
να σχεδιάζουν και να προσαρμόζουν τις οδηγίες τους
ώστε να ανταποκρίνονται στις διαφορετικές ανάγκες
των ασθενών. Επιπλέον, το μάθημα θα βοηθήσει τους
φοιτητές να συζητούν κριτικά τις τεχνικές και μεθόδους
κινητικής μάθησης με εφαρμογή στην κλινική πρακτική
και να τις χρησιμοποιούν πρακτικά στην αποκατάσταση
ασθενών. Οι φοιτητές θα μάθουν να επεξεργάζονται τις
επιστημονικές θεωρίες και τα αποτελέσματα ερευνών
και να τα εφαρμόζουν σχεδιάζοντας προγράμματα αποκατάστασης ασθενών, συμβάλλοντας έτσι στην βελτίω-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
ση της κλινικής πρακτικής και της ποιότητας ζωής των
ασθενών.
5. ΚΛΙΝΙΚΗ ΝΕΥΡΟΕΠΙΣΤΗΜΗ ΚΑΙ ΑΠΟΚΑΤΑΣΤΑΣΗ
(ΜΠ21)
Σκοπός του μαθήματος είναι η παροχή προχωρημένων γνώσεων που απαιτεί το γνωστικό αντικείμενο
της νευροαποκατάστασης μέσω της ενσωμάτωσης των
θεωρητικών, κλινικών και ερευνητικών δεδομένων της
νευροεπιστήμης, στην αντιμετώπιση των νευρολογικών διαταραχών και ελλειμμάτων, σε νευρολογικούς
και όχι μόνο ασθενείς. Το μάθημα επικεντρώνεται στην
ερμηνεία της φύσης και λειτουργίας του νευρικού συστήματος, καθώς και στους μηχανισμούς ελέγχου της
κινητικότητας και της νευροπλαστικότητας. Οι φοιτητές
θα μάθουν να ορίζουν το εννοιολογικό και θεραπευτικό
πλαίσιο, να σχεδιάζουν προγράμματα αποκατάστασης
και να επιλύουν ποικίλα προβλήματα με βάση τον ορθό
κλινικό συλλογισμό. Τέλος, το μάθημα θα προάγει τη
συλλογική εργασία με επαγγελματίες υγείας άλλων ειδικοτήτων, ενισχύοντας τη διεπιστημονική προσέγγιση
στην αντιμετώπιση των ασθενών.
6. ΑΠΟΚΑΤΑΣΤΑΣΗ ΛΕΙΤΟΥΡΓΙΚΗΣ ΠΑΘΟΛΟΓΙΑΣ ΚΙΝΗΤΙΚΟΥ ΣΥΣΤΗΜΑΤΟΣ (ΜΠ22)
Σκοπός του είναι η μελέτη και κατανόηση των αρχών
και της αιτιοπαθογένεσης της λειτουργικής παθολογίας
του κινητικού συστήματος έτσι ώστε να είναι εφικτή η
αξιολόγηση και η διάκριση μεταξύ δομικών και λειτουργικών διαταραχών και η διαχείριση τους μέσω προγραμ-
μάτων αποκατάστασης που βασίζονται στην λειτουργική
προσέγγιση. Το μάθημα επικεντρώνεται στην κατανόηση
του ρόλου του νευρικού ελέγχου (ΚΝΣ και ΠΝΣ) στην
αιτιοπαθογέννεση και θεραπεία της λειτουργικής παθολογίας του κινητικού συστήματος. Το μάθημα στοχεύει
επίσης στην ανάπτυξη της ικανότητας των φοιτητών να
κατανοούν και να χρησιμοποιούν στον κλινικό συλλογισμό τόσο τη δομική όσο και τη λειτουργική προσέγγιση
για την αξιολόγηση και θεραπευτική παρέμβαση των λειτουργικών δυσλειτουργιών του κινητικού συστήματος.
Οι φοιτητές θα μάθουν να σχεδιάζουν, να εφαρμόζουν
και να εποπτεύουν επιστημονικά τεκμηριωμένα προγράμματα κινησιοθεραπείας, συμβάλλοντας έτσι στην
βελτίωση της κλινικής πρακτικής και της ποιότητας ζωής
των ασθενών.
7. ΠΝΕΥΜΟΝΙΚΗ ΚΑΙ ΚΑΡΔΙΑΓΓΕΙΑΚΗ ΑΠΟΚΑΤΑΣΤΑΣΗ
(ΜΠ23)
Σκοπός του μαθήματος είναι να ενσωματώσει τις
ακαδημαϊκές, κλινικές και ερευνητικές συνιστώσες της
πρακτικής φυσικοθεραπείας στην αξιολόγηση και διαχείριση των καρδιο- αναπνευστικών περιορισμών σε
υγιείς και σε πληθυσμούς με χρόνιες καρδιαγγειακές,
αναπνευστικές, νευρολογικές και μυοσκελετικές παθήσεις. Επιπλέον, το μάθημα θα βοηθήσει τους φοιτητές
να συζητούν κριτικά τις θεωρίες και τις σύγχρονες πρακτικές στην αποκατάσταση χρόνιων πνευμονικών και
καρδιαγγειακών ασθενών. Θα μάθουν να σχεδιάζουν
εξατομικευμένα προγράμματα άσκησης για την πνευμονική ή/και την καρδιαγγειακή αποκατάσταση, λαμ-
βάνοντας υπόψη τη φυσική ικανότητα κάθε ασθενή και
τις ιδιαίτερες ψυχοκοινωνικοοικονομικές του ανάγκες.
Τέλος, το μάθημα θα αναπτύξει τις δεξιότητες και την
προηγμένη πρακτική των φοιτητών για την προώθηση
αποτελεσματικής παροχής υπηρεσιών σε οργανωμένα
προγράμματα πνευμονικής ή/και καρδιαγγειακής αποκατάστασης, βασισμένες σε τεκμηριωμένες νέες γνώσεις.
8. ΕΙΔΙΚΑ ΚΛΙΝΙΚΑ ΘΕΜΑΤΑ (ΜΠ24)
Σκοπός του μαθήματος είναι η παροχή εξειδικευμένων
γνώσεων σε θέματα αποκατάστασης σε σχέση με το περιβάλλον εργασίας, τις τρέχουσες, σύνθετες, μεταβαλ-
λόμενες εξελίξεις στον τομέα της Φυσικοθεραπευτικής
αποκατάστασης, εργονομικά ζητήματα και εργονομική
διευθέτηση προβλημάτων του χώρου καθώς επίσης και
στην σε βάθος κατανόηση όλων των νευροφυσιολογικών
μηχανισμών που εξυπηρετούν την αλγαισθησία. Επίπλέον σκοπός είναι ο καθορισμός των προτεραιοτήτων της
Φυσικοθεραπείας σε σχέση με τις δημογραφικές, πληθυσμιακές, πολιτισμικές και εκπαιδευτικές αλλαγές που
συντελούνται στη χώρα και διεθνώς, ώστε ο μεταπτυχιακός φοιτητής να διδαχθεί και να εμπεδώσει την ανα-
γκαιότητα αλλά και τους τρόπους επίτευξης συνεχούς
επαγγελματικής εξέλιξης στην Φυσικοθεραπεία. Επίσης
καθοδηγεί τον μεταπτυχιακό φοιτητή να εμπεδώσει την
αναγκαιότητα ερευνητικής απόδειξης σε κάθε του θεραπευτική εφαρμογή, και τον εκπαιδεύει στην συστηματική
αξιοποίηση των καθημερινών του εμπειριών και στην
εφαρμογή ερευνητικών διαδικασιών στην καθημερινή
πρακτική. Ακόμη το μάθημα εκπαιδεύει τον μεταπτυχιακό φοιτητή στην ανάπτυξη κλινικού συλλογισμού με
έναν συστηματικό και δομημένο τρόπο και στην λήψη
αποφάσεων για εφαρμογή θεραπευτικών σχημάτων, αξιοποιώντας την σχέση κόστους- αποτελέσματος αλλά και
την συμμετοχή του ασθενούς, σεβόμενος τους κανόνες
ηθικής που επιβάλλονται από την διεθνή πρακτική. Εκπαιδεύει τον μεταπτυχιακό φοιτητή να είναι κλινικά απο-
τελεσματικότερος εφαρμόζοντας διαδικασίες πρόληψης
και τον καθιστά ικανό να κατανοεί και να αποφεύγει τις
επιπτώσεις της επαγγελματικής εξουθένωσης. Τέλος ο
μεταπτυχιακός φοιτητής εκπαιδεύεται να βελτιώνει το
κλινικό περιβάλλον αλλά και την θεραπευτική του απόδοση με έναν δομημένο και συστηματικό τρόπο εξασφα-
λίζοντας παροχή υπηρεσιών ποιότητας. Χαρακτηριστικό
του μαθήματος είναι η εφαρμογή σύγχρονων γνώσεων
από ένα ευρύ διεπιστημονικό φάσμα σε πραγματικά δεδομένα κλινικής αποκατάστασης και σε προχωρημένο
επίπεδο σπουδών.
9. ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Σκοπός της Διπλωματικής Εργασίας (Δ.Ε.) του Π.Μ.Σ.
«Προηγμένη Φυσικοθεραπεία» είναι η εφαρμοσμένη επιστημονική έρευνα σε θέματα αιχμής και κλινικής χρησι-
μότητας, συναφής με τα γνωστικά αντικείμενα του προγράμματος. Δεδομένου ότι η διπλωματική εργασία είναι
εξ’ ορισμού επιστημονική εργασία, οφείλει να περιέχει
στοιχεία πρωτοτυπίας στα συναφή γνωστικά αντικείμενα
του Π.Μ.Σ., είτε μέσα από την προσπάθεια παραγωγής
νέας γνώσης, είτε μέσω της ανάπτυξης κριτικής σκέψης, είτε μέσω του συνδυασμού των δύο παραπάνω.
Οι φοιτητές θα μάθουν να εντοπίζουν και να ερευνούν
θέματα που είναι σημαντικά για την κλινική πρακτική και
την επιστημονική κοινότητα της φυσικοθεραπείας. Θα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
αναπτύξουν τις δεξιότητες που απαιτούνται για τη σχεδίαση και την εκτέλεση ερευνητικών έργων, καθώς και
για την ανάλυση και την ερμηνεία των αποτελεσμάτων
τους. Επιπλέον, το μάθημα θα ενισχύσει την ικανότητα
των φοιτητών να σκέφτονται κριτικά και να αξιολογούν
την υπάρχουσα βιβλιογραφία, ενσωματώνοντας τα ευρήματα στην κλινική πρακτική. Οι φοιτητές θα μάθουν
να συνδυάζουν θεωρητικές γνώσεις με πρακτικές δεξιότητες, προκειμένου να παράγουν έρευνα που συμβάλλει
στην πρόοδο της φυσικοθεραπείας και βελτιώνει την
ποιότητα ζωής των ασθενών. Τέλος, το μάθημα θα προάγει την ανάπτυξη πρωτότυπων ιδεών και την εφαρμογή
τους σε κλινικά και ερευνητικά πλαίσια, ενισχύοντας την
ικανότητα των φοιτητών να συμβάλλουν ενεργά στην
επιστημονική κοινότητα και να προωθούν την καινοτομία στον τομέα της φυσικοθεραπείας.
Σε περίπτωση που για λόγους ανωτέρας βίας δεν διεξαχθεί κάποιο μάθημα, αναπληρώνεται με ευθύνη του
Διευθυντή του Π.Μ.Σ. εντός του ακαδημαϊκού εξαμήνου, ο οποίος ενημερώνει τη Συνέλευση του Τμήματος
σχετικά.
Άρθρο 7.
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
7.1. Σύγχρονη εξ αποστάσεως εκπαίδευση.
Η οργάνωση της εκπαιδευτικής διαδικασίας του ΠΜΣ
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης. Η οργάνωση
μαθημάτων και λοιπών εκπαιδευτικών δραστηριοτήτων με τη χρήση μεθόδων εξ αποστάσεως εκπαίδευσης
αφορά σε μαθήματα και εκπαιδευτικές δραστηριότητες
που από τη φύση τους δύνανται να υποστηριχτούν με
τη χρήση μεθόδων εξ αποστάσεως εκπαίδευσης και
δεν εμπεριέχουν πρακτική, εργαστηριακή ή κλινική
εξάσκηση των φοιτητών/τριών, που για τη διεξαγωγή
τους απαιτείται η συμμετοχή των φοιτητών/τριών με
φυσική παρουσία.
Η υποστήριξη του Εκπαιδευτικού προσωπικού και των
φοιτητών σε θέματα σχετικά με το σύστημα τηλεκπαίδευσης γίνεται σε πρώτο επίπεδο (Τμήματος) από τον
Υπεύθυνο Τμήματος και σε δεύτερο επίπεδο (Ιδρύματος)
από την Μονάδα Ψηφιακής Διακυβέρνησης του Πανεπιστημίου Θεσσαλίας.
7.2. Ασύγχρονη εξ αποστάσεως εκπαίδευση.
Η εκπαιδευτική διαδικασία δύναται να πραγματοποιείται με τη χρήση μεθόδων ασύγχρονης εξ αποστάσεως
εκπαίδευσης, οι οποίες δεν υπερβαίνουν το είκοσι πέντε
τοις εκατό (25%) των πιστωτικών μονάδων του Π.Μ.Σ.
Το Π.Θ. διαθέτει ηλεκτρονική πλατφόρμα στην οποία
δύναται να αναρτάται εκπαιδευτικό υλικό ανά μάθημα
(σημειώσεις, παρουσιάσεις, ασκήσεις).
Η ηλεκτρονική πλατφόρμα είναι προσβάσιμη και σε
άτομα με αναπηρία.
Άρθρο 8.
ΑΞΙΟΛΟΓΗΣΗ ΦΟΙΤΗΤΩΝ - ΕΞΕΤΑΣΕΙΣ
8.1. Η παρακολούθηση των μαθημάτων και των εργαστηρίων είναι υποχρεωτική.
Δικαιολόγηση απουσιών μπορεί να γίνει μόνο σε περίπτωση που συντρέχει σοβαρός λόγος αδυναμίας πα-
ρουσίας του φοιτητή. Σε καμία περίπτωση δεν μπορούν
να δικαιολογηθούν απουσίες σε κάθε μάθημα πέραν του
1/5 του συνόλου των ωρών που πραγματοποιήθηκαν
στο εξάμηνο. Σε περίπτωση υπέρβασης του ορίου των
απουσιών, ο φοιτητής έχει το δικαίωμα να επαναλάβει
το συγκεκριμένο μάθημα, μόνο μία φορά, την επόμενη
περίοδο που θα διδαχθεί το μάθημα με το ανάλογο κόστος δηλ. το 1/8 του συνολικού κόστους του Π.Μ.Σ., υπό
την προϋπόθεση ότι εγκρίνεται από την Συνέλευση του
Τμήματος η εν λόγω τροποποίηση του προγράμματος
σπουδών του συγκεκριμένου φοιτητή.
Είναι υποχρεωτική και η παρακολούθηση σεμιναρίων
ή διαλέξεων ή Ημερίδων και Συνεδρίων τα οποία οργανώνει ή συμμετέχει το Π.Μ.Σ.
8.2. Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και οι
ώρες αναπλήρωσης αναρτώνται στην ιστοσελίδα του
ΠΜΣ.
8.3. Η αξιολόγηση και η βαθμολόγηση σε κάθε μάθημα
είναι αποκλειστική αρμοδιότητα του διδάσκοντος, γίνεται σε πλήρη ανεξαρτησία από τα άλλα μαθήματα και
αποτελεί παράγωγο της αντικειμενικής εκτίμησης της
απόδοσης του φοιτητή ή φοιτήτριας στο συγκεκριμένο
μάθημα (εργασίες, εξετάσεις κ.λπ.). Τα κριτήρια αξιολόγησης είναι σαφώς προσδιορισμένα και αναγράφονται
στο ενημερωτικό έντυπο του κάθε μαθήματος.
Οι εξετάσεις (προφορικές ή γραπτές) πραγματοποιούνται σύμφωνα με τον Κανονισμό Σπουδών του Πα-
νεπιστημίου.
Δύναται να εφαρμόζονται εναλλακτικές μέθοδοι για
την αξιολόγηση φοιτητών με αναπηρία και ειδικές εκπαιδευτικές ανάγκες.
Στο Π.Μ.Σ. προβλέπονται τρεις εξεταστικές περίοδοι
σε χρονικό διάστημα ενός έτους. Οι δύο εξεταστικές
περίοδοι θα πραγματοποιούνται μετά τη λήξη των διδακτικών εξαμήνων με έναρξη μετά από πέντε (5) έως
δέκα (10) ημέρες από τη λήξη του εξαμήνου. Η τρίτη
εξεταστική περίοδος θα πραγματοποιείται το πρώτο
δεκαπενθήμερο του Σεπτεμβρίου και θα αφορά στην
εξέταση φοιτητών που έχουν απορριφθεί σε μάθημα
των προηγούμενων δύο εξαμήνων.
Φοιτητές που απορρίπτονται σε ένα μάθημα μετά και
την επαναληπτική εξεταστική του Σεπτεμβρίου εξετάζονται προφορικά στο συγκεκριμένο μάθημα από τριμελή
Επιτροπή που ορίζεται από την Συνέλευση του Τμήματος μετά από εισήγηση της Σ.Ε. μέσω του Διευθυντή του
Π.Μ.Σ.
Θέματα των εξετάσεων εκδίδει τριμελής επιτροπή που
ορίζεται με απόφαση της Συνέλευση του Τμήματος και
αποτελείται από τον/τους διδάσκοντες το συγκεκριμένο μάθημα και μέλη ΔΕΠ που έχουν το ίδιο ή συγγενές
γνωστικό αντικείμενο και παρέχουν διδακτικό έργο στα
πλαίσια του Π.Μ.Σ. Τα θέματα των εξετάσεων καλύπτουν
υποχρεωτικά όλες τις ενότητες του κάθε εξεταζόμενου
μαθήματος, σύμφωνα με το περιεχόμενο του μαθήματος.
Η βαθμολογία προφορικών εξετάσεων ή γραπτών
δοκιμίων της εξεταστικής περιόδου κάθε μαθήματος,
πραγματοποιείται από τον διδάσκοντα το μάθημα και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
από δεύτερο βαθμολογητή του ίδιου γνωστικού αντικειμένου που ορίζεται με απόφαση της Συνέλευση του
Τμήματος. Ο τελικός βαθμός της συγκεκριμένης εξέτασης είναι ο μέσος όρος των βαθμών των δύο αξιολογη-
τών- βαθμολογητών.
Η βαθμολογία των μεταπτυχιακών φοιτητών στα
μαθήματα κάθε εξαμήνου κατατίθεται από τους εξεταστές- βαθμολογητές στη γραμματεία του Τμήματος σε
εύλογο χρονικό διάστημα από τη λήξη της εξεταστικής
περιόδου.
Όλες οι εργασίες του Π.Μ.Σ. κατατίθενται μέσω του
eclass και γίνεται έλεγχος για θέματα λογοκλοπής μέσω
του προγράμματος Turnitin του Πανεπιστημίου Θεσσαλίας με ευθύνη του εκάστοτε διδάσκοντα. Οι εργασίες
μαθημάτων όπως και η διπλωματική εργασία δεν πρέπει
να παρουσιάζουν σημαντικές ομοιότητες σε σχέση με τη
βάση δεδομένων ελεύθερων και συνδρομητικών πηγών
και προγενέστερων εργασιών/διατριβών μεγαλύτερες
από 15%. Ο εκάστοτε υπεύθυνος μαθήματος είναι υπεύθυνος ελέγχου και καταθέτει υπεύθυνη δήλωση στην
γραμματεία στο τέλος κάθε ακαδημαϊκού εξαμήνου ότι
έχουν ελεγχθεί όλες οι εργασίες που κατατέθηκαν για
θέματα λογοκλοπής στο μάθημα στο οποίο είναι υπεύθυνος. Επιπλέον, ο εκάστοτε επιβλέπων καθηγητής είναι
υπεύθυνος ελέγχου και καταθέτει υπεύθυνη δήλωση
στην γραμματεία όταν κατατίθεται η διπλωματική εργασία από τον μεταπτυχιακό φοιτητή για εξέταση, ότι
έχει ελεγχθεί για θέματα λογοκλοπής. Εάν συλληφθεί
Μ.Φ. να έχει αντιγράψει, του επιβάλλεται αυτόματα η πειθαρχική ποινή της διαγραφής από το Π.Μ.Σ., με απόφαση
της Συνέλευση του Τμήματος στην οποία εισηγείται ο/η
Διευθυντής/τρια του Π.Μ.Σ.
Όλοι οι Μ.Φ. είναι υποχρεωμένοι με την υποβολή των
εργασιών τους, να υποβάλλουν στη Γραμματεία, ηλεκτρονική περίληψη της εργασίας τους στα Ελληνικά και
Αγγλικά, διαμορφωμένη κατά τα πρότυπα περιλήψεων
των επιστημονικών άρθρων, έκταση μίας σελίδας Α4, η
οποία αναρτάται στην ιστοσελίδα του Π.Μ.Σ. μετά την
επιτυχή αξιολόγηση της εργασίας τους.
Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από 0,00 έως
10,00 με ακρίβεια εκατοστού (δύο δεκαδικών ψηφίων),
ως εξής: «Άριστα» 8,50 έως 10, «Λίαν Καλώς» 7,00 έως
8,50 μη συμπεριλαμβανομένου, «Καλώς» 5 έως 7,00 μη
συμπεριλαμβανομένου και
«Ανεπαρκώς» 0 έως 5 μη συμπεριλαμβανομένου.
Προαγωγικός βαθμός είναι το 5,00 και οι μεγαλύτεροι
του. Οι επιτυχείς επιδόσεις των φοιτητών κατηγοριοποιούνται περαιτέρω σε πέντε υπό_ομάδες σύμφωνα με
τις διατάξεις που διέπουν το σύστημα μεταφοράς και
συσσώρευσης πιστωτικών μονάδων (ν. 3374/2005) και
τα ορισθέντα στις διατάξεις της υπό στοιχεία Φ5/89656/
Β3/2007 υπουργικής απόφασης (Β΄ 1466).
Η επίδοση του Μ.Φ. αφορά, τόσο, στις γραπτές ή προφορικές εξετάσεις κάθε γνωστικού αντικειμένου του μα-
θήματος, όσο και στις εργασίες που οφείλει να εκπονήσει
και στη διπλωματική εργασία.
Για να είναι επιτυχής η απόδοση του Μ.Φ. σε ένα θεωρητικό μάθημα πρέπει να έχει αξιολογηθεί τουλάχιστον
με τον βαθμό «Καλώς» τόσο στις προφορικές ή γραπτές
εξετάσεις, όσο και στην/στις εργασία/ες που πρέπει να
εκπονήσει στο συγκεκριμένο μάθημα.
Για να είναι επιτυχής η απόδοση του Μ.Φ. σε ένα εργαστηριακό μάθημα πρέπει να έχει αξιολογηθεί τουλά-
χιστον με τον βαθμό «Καλώς» στις εργασίες που πρέπει
να εκπονήσει στο συγκεκριμένο μάθημα. Σε περίπτωση
που η εργασία του Μ.Φ., θεωρητικού ή εργαστηριακού
μαθήματος, αξιολογήθηκε με βαθμό μικρότερο του πέντε (5), τότε ο φοιτητής οφείλει να υποβάλλει εκ νέου
την εργασία του κατά την εξεταστική περίοδο. Σε περίπτωση που και αυτή η εργασία του κριθεί με βαθμό
μικρότερο του πέντε (5), μετά από εισήγηση της Σ.Ε.,
μέσω του Διευθυντή, η οποία εγκρίνεται- επικυρώνεται
από τη Συνέλευση του Τμήματος, ο Μ.Φ. διαγράφεται
από το Π.Μ.Σ. ή θεωρείται ότι απέτυχε στο συγκεκριμένο
μάθημα σύμφωνα με τις διατάξεις που ισχύουν σε περίπτωση αποτυχίας σε ένα μάθημα και δεν δικαιούται να
προσέλθει στην εξεταστική του Σεπτεμβρίου.
Για να είναι επιτυχής η απόδοση του Μ.Φ. σε ένα μάθημα που εμπεριέχει θεωρητικό και εργαστηριακό μέρος,
πρέπει να έχει αξιολογηθεί τουλάχιστον με τον βαθμό
καλώς τόσο στο θεωρητικό, όσο και στο εργαστηριακό
μέρος του μαθήματος.
Σε μαθήματα που περιλαμβάνεται θεωρία και εργαστηριακές ασκήσεις ο τελικός βαθμός είναι το σταθμισμένο
αποτέλεσμα δυο βαθμών. Οι βαρύτητες στάθμισης των
δύο βαθμών θα καθορίζεται εκ των προτέρων από την
Σ.Ε. σύμφωνα με τα ECTS θεωρίας και εργαστηρίου. Σε
περίπτωση που ο βαθμός είναι μεγαλύτερος του πέντε
(5,00), (τόσο στη θεωρία όσο και στις εργαστηριακές
ασκήσεις, εφόσον το μάθημα περιλαμβάνει και εργαστηριακές ασκήσεις), τότε θεωρείται ότι ο φοιτητής έχει
ολοκληρώσει επιτυχώς το μάθημα. Αν ο βαθμός στη θεωρία είναι μικρότερος του πέντε (5,00) ο φοιτητής απορ-
ρίπτεται και πρέπει να επανεξετασθεί, μια μόνο φορά,
την αμέσως επόμενη εξεταστική περίοδο.
Για να είναι επιτυχής η απόδοση του Μ.Φ. στην εκπόνηση της διπλωματικής εργασίας πρέπει να έχει αξιο-
λογηθεί τουλάχιστον με τον βαθμό «καλώς», τόσο στο
σύνολο της, όσο και σε κάθε επιμέρους κριτήριο αξιολόγησης της.
Ο βαθμός της διπλωματικής εργασίας δίδεται ως μέσος αριθμητικός εκείνων της τριμελούς εξεταστικής
επιτροπής στην οποία συμμετέχει ο επιβλέπων, και δύο
άλλοι διδάσκοντες ή ένας διδάσκων και ένας εξωτερικός
προσκεκλημένος, μέλος ΔΕΠ, ή ερευνητής άλλου Α.Ε.Ι.,
τους οποίους εισηγείται ο επιβλέπων Καθηγητής στο
Διευθυντή και αποφασίζει η Συνέλευση του Τμήματος.
Ο τελικός βαθμός του φοιτητή θα προκύπτει από τους
βαθμούς στα υποχρεωτικά μαθήματα και το βαθμό της
Διπλωματικής Εργασίας σταθμισμένων με τις αντίστοιχες
Πιστωτικές Μονάδες κατά το σύστημα ECTS. Θα υπολογίζεται σύμφωνα με τον παρακάτω τύπο, όπου η διπλω-
ματική εργασία νοείται ως μάθημα:
Βαθμός =
l=1
(Σ[(βαθμός μαθήματοςi) x
(μονάδες ECTS του μαθήματοςi)])
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Όλες οι πράξεις για τον υπολογισμό της τελικής βαθμολογίας θα γίνονται με ακρίβεια εκατοστού (δυο δε-
καδικών ψηφίων).
Φοιτητές που απορρίπτονται σε ένα μάθημα και στις
δύο εξεταστικές περιόδους εξετάζονται προφορικά στο
συγκεκριμένο μάθημα από τριμελή επιτροπή που ορίζεται από τη Συνέλευση του Τμήματος μετά από εισήγηση
της Σ.Ε. μέσω του Διευθυντή του Π.Μ.Σ.
Ο μεταπτυχιακός φοιτητής που απέτυχε σε προφορική
εξέταση της προηγούμενης παραγράφου, οποιουδήποτε
μαθήματος, διαγράφεται του Π.Μ.Σ. μετά από εισήγηση
της Σ.Ε., μέσω του διευθυντή, η οποία εγκρίνεται- επικυρώνεται από τη Συνέλευση του Τμήματος
Σε εξαιρετικές περιπτώσεις, με αιτιολογημένη απόφαση της Συνέλευση του Τμήματος μετά από εισήγηση του
Διευθυντή του Π.Μ.Σ., είναι εφικτό μεταπτυχιακός φοιτητής που έχει αποτύχει σε ένα (1) μάθημα ανά εξάμηνο
μετά την προφορική εξέταση να μην διαγραφεί αλλά
να επαναλάβει το συγκεκριμένο μάθημα την επόμενη
περίοδο διδασκαλίας του, καταβάλλοντας το 1/8 του
συνολικού κόστους του Π.Μ.Σ.
8.4. Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.5. Στις περιπτώσεις ασθένειας ή ανάρρωσης από
βαριά ασθένεια συνιστάται ο διδάσκων να διευκολύνει,
με όποιον τρόπο θεωρεί ο ίδιος πρόσφορο, τον φοιτητή
(π.χ. προφορική εξ αποστάσεως εξέταση). Κατά τις προφορικές εξετάσεις ο διδάσκων εξασφαλίζει ότι δεν θα
παρευρίσκεται μόνος του με τον εξεταζόμενο φοιτητή.
8.6. Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
Άρθρο 9.
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ.
9.1. Ο/Η κάθε φοιτητής/τρια εκπονεί στο τρίτο εξάμηνο τη διπλωματική εργασία, σύμφωνα με τις οδηγίες
συγγραφής που είναι αναρτημένες στην ιστοσελίδα του
ΠΜΣ. Η ΜΔΕ έχει σαφώς ερευνητικό χαρακτήρα, αφορά
σύγχρονα θέματα της επιστήμης και το περιεχόμενό της
είναι συμβατό με την αποστολή του ΠΜΣ.
9.2. Ο/Η μεταπτυχιακός/ή φοιτητής/τρια υποβάλλει
αίτηση, στην οποία αναγράφεται ο προτεινόμενος τίτλος
της διπλωματικής εργασίας, ο/η προτεινόμενος/η επιβλέπων/ουσα και επισυνάπτεται περίληψη της προτει-
νόμενης εργασίας στη Γραμματεία του Π.Μ.Σ. Η γλώσσα
συγγραφής της μεταπτυχιακής διπλωματικής εργασίας
είναι η ελληνική ή η αγγλική.
9.3. Ο/Η επιβλέπων/ουσα και τα μέλη της τριμελούς
εξεταστικής επιτροπής ορίζονται με απόφαση της Συνέλευσης του Τμήματος Φυσικοθεραπείας, μετά από
σχετική εισήγηση της Συντονιστικής Επιτροπής, από τις
ακόλουθες κατηγορίες διδασκόντων του ΠΜΣ υπό την
προϋπόθεση ότι είναι κάτοχοι διδακτορικού διπλώματος:
α) Mέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που
δεν έχουν αναλάβει διδακτικό έργο στο Π.Μ.Σ.
Ο ανώτατος αριθμός των διπλωματικών εργασιών που
μπορεί να αναλαμβάνει προς επίβλεψη κάθε διδάσκων
ορίζεται σε πέντε ετησίως.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος (ασθένεια, απουσία
στο εξωτερικό κ.λπ.), είναι δυνατή η αντικατάσταση
του επιβλέποντα ή μέλους της Τριμελούς Εξεταστικής
Επιτροπής μετά από απόφαση του Δ/ντή του ΠΜΣ και
σύμφωνη γνώμη της Σ.Ε..
Για την ανάθεση της Μ.Δ.Ε., οι μεταπτυχιακοί φοιτητές συμπληρώνουν ηλεκτρονικά μια φόρμα, στην οποία
δηλώνουν το γενικό επιστημονικό αντικείμενο ενδιαφέροντος τους καθώς και επιμέρους πληροφορίες σχετι-
κά με το θέμα εκπόνησης της Μ.Δ.Ε. και στην συνέχεια
ορίζεται από την Συνέλευση του Τμήματος ο επιβλέπων
κάθε φοιτητή, βάσει του γνωστικού αντικειμένου και του
ερευνητικού του έργου.
Ο σχεδιασμός της Μ.Δ.Ε. κάθε φοιτητή ή φοιτήτριας
πραγματοποιείται με ευθύνη του/της επιβλέποντος/
ουσας. Μετά το πέρας της συλλογής και επεξεργασίας
των πηγών ή των ερευνητικών δεδομένων, ακολουθεί η
συγγραφή της Μ.Δ.Ε., η οποία έχει συγκεκριμένες προδιαγραφές, περιλαμβάνεται σε κάθε Κανονισμό Μεταπτυ-
χιακών Σπουδών και είναι αναρτημένος στην ιστοσελίδα
του κάθε Π.Μ.Σ.
Το περιεχόμενο της Μ.Δ.Ε. θα πρέπει να αφορά σύγχρονα θέματα της επιστήμης και να είναι συμβατό με την
αποστολή των Π.Μ.Σ., όπως αυτή ορίζεται στην εισαγωγή του παρόντος Κανονισμού. Οι μεταπτυχιακοί φοιτη-
τές και φοιτήτριες σε συνεργασία με τους επιβλέποντές
τους ενθαρρύνονται να παρουσιάζουν τα ερευνητικά
τους δεδομένα σε συνέδρια και να τα δημοσιεύουν σε
επιστημονικά περιοδικά.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Καθ’ όλη τη διάρκεια εκπόνησης της διπλωματικής εργασίας του ο φοιτητής υποχρεούται, για τον έλεγχο της
προόδου της εργασίας, να συναντά/επικοινωνεί με τον
επιβλέποντα εκπαιδευτικό σε τακτά χρονικά διαστήματα
που ορίζονται από τον επιβλέποντα και καταγράφονται
στο χρονοδιάγραμμα εκπόνησης της Δ.Ε. Σε αντίθετη
περίπτωση, ο επιβλέπων λαμβάνει σοβαρά υπόψη του
στην τελική βαθμολόγηση της διπλωματικής εργασίας
την έλλειψη συνεργασίας του με τον φοιτητή. Οι φοιτητές οφείλουν να παραδίδουν στον επιβλέποντα τους,
ανά τακτά χρονικά διαστήματα, τμήματα της εργασίας
τους (ή αποτελέσματα των ερευνών τους) προς μελέτη/διόρθωση. Η παράδοση στον επιβλέποντα ολοκλη-
ρωμένης διπλωματικής εργασίας εφ’ άπαξ κρίνεται ως
απαράδεκτη και αντίθετη με τον παρόν κανονισμό, ιδιαίτερα εάν αυτό συμβεί λίγες ημέρες πριν την λήξη της
προθεσμίας κατάθεσης των διπλωματικών εργασιών. Σε
αυτήν την περίπτωση, ο επιβλέπων υποχρεούται να μην
συμφωνήσει στην κατάθεση της εργασίας αλλά μόνον
κατόπιν των τυχόν διορθώσεων που θα έχει επισημάνει
ότι απαιτούνται.
Μετά την τελική επικύρωση του θέματος της διπλωματικής εργασίας από τη Συνέλευση του Τμήματος του
Τμήματος ο φοιτητής έχει προθεσμία έξι (6) μηνών για
την κατάθεση της διπλωματικής του εργασίας. Σε περίπτωση που ο φοιτητής αδυνατεί να ολοκληρώσει τη Δι-
πλωματική του Εργασία κατά την περίοδο αυτή, τότε θα
πρέπει να καταθέσει σχετική αίτηση προς τη Συνέλευση
του Τμήματος, υπογεγραμμένη από τον επιβλέποντά του,
στην οποία να αναφέρει τους λόγους της καθυστέρησης,
αιτώντας παράλληλα την παράταση της χρονικής περιόδου εκπόνησής της.
Είναι δυνατόν, με απόφαση της Συνέλευση του Τμήματος, και ύστερα από εισήγηση του Διευθυντή του Π.Μ.Σ.
μετά από την αντίστοιχη τεκμηριωμένη σύμφωνη γνώμη
του Επιβλέποντος Καθηγητή, να παρατείνεται ο χρόνος
σύνταξης και κατάθεσης της μεταπτυχιακής διπλωματικής εργασίας, γενικότερα με ανώτατο όριο τρείς (3) μόνο
μήνες επιπλέον του κανονικού διετούς κύκλου σπουδών.
Σε περίπτωση κατά την οποία ο μεταπτυχιακός φοιτητής καθυστερήσει την υποβολή της διπλωματικής του
πέραν του προαναφερόμενου τριμήνου θα επιβαρύνεται
με 300€ για το κάθε εξάμηνο καθυστέρησης εντός του
οποίου τελικώς θα την υποβάλλει. Σε κάθε περίπτωση η
καθυστερημένη υποβολή της διπλωματικής δεν μπορεί
να ξεπεράσει τα δύο (2) ακαδημαϊκά εξάμηνα μετά τον
κανονικό κύκλο σπουδών, πέραν των οποίων ο φοιτητής
διαγράφεται από το Π.Μ.Σ. με εισήγηση του Διευθυντή
στη Συνέλευση του Τμήματος (συνολική επιτρεπτή διάρκεια σπουδών πέντε (5) ακαδημαϊκά εξάμηνα), η οποία
και τελικώς αποφασίζει.
9.4. Για να εγκριθεί η εργασία ο/η φοιτητής/τρια πρέπει να την υποστηρίζει δημόσια ενώπιον της τριμελούς
εξεταστικής επιτροπής, η οποία αποτελείται από τον
επιβλέποντα και 2 διδάσκοντες ή έναν διδάσκοντα και
έναν εξωτερικό προσκεκλημένο, μέλος ΔΕΠ ή ερευνητή
άλλου Α.Ε.Ι., τους οποίους εισηγείται ο επιβλέπων Καθηγητής στο Διευθυντή και αποφασίζει η Συνέλευση του
Τμήματος, σε ημερομηνία και τόπο που ορίζεται από τη
Συνέλευση του Τμήματος, κατόπιν εισήγησης του Δ/ντή
του ΠΜΣ. Τα μέλη της επιτροπής πρέπει να έχουν την
ίδια ή συναφή επιστημονική ειδικότητα με το γνωστικό αντικείμενο της εργασίας. Η εργασία βαθμολογείται
από τα μέλη της τριμελούς επιτροπής αμέσως μετά την
υποστήριξή της. Για την έγκριση απαιτείται η σύμφωνη
γνώμη των δύο τρίτων (2/3) των μελών της Επιτροπής.
Η διαδικασία για την υποβολή της διπλωματικής εργασίας προς εξέταση είναι η εξής:
Μετά το πέρας της συγγραφής της Μ.Δ.Ε. και έπειτα
από τη σύμφωνη γνώμη του επιβλέποντα, οι υποψήφιοι παραδίδουν αντίτυπό της στα μέλη της Επιτροπής.
Όταν η Επιτροπή κρίνει ότι η εργασία είναι έτοιμη, αυτή
υποστηρίζεται δημόσια μετά από σχετική ανακοίνωση
της Γραμματείας του Προγράμματος, σε συγκεκριμένο
χρονικό διάστημα, που προβλέπεται από τον Κανονισμό
Μεταπτυχιακών Σπουδών του Π.Μ.Σ.
Ο φοιτητής καταθέτει αίτηση εξέτασης προς τη Γραμματεία του Τμήματος την οποία υπογράφει ο επιβλέπων
καθηγητής, επισυνάπτοντας την εισήγηση του δίνοντας
την έγκρισή του, ώστε να προχωρήσει η διαδικασία αξιολόγησης, πιστοποιώντας με τον τρόπο αυτόν ότι η συ-
γκεκριμένη διπλωματική εργασία έχει την δυνατότητα
να βαθμολογηθεί επιτυχώς (τουλάχιστον με τον βαθμό
5) και ότι έχει ελεγχθεί η διπλωματική εργασία για λογοκλοπή σύμφωνα με τον κανονισμό από το Turnitin.
Η εξέταση- αξιολόγηση των διπλωματικών εργασιών
πραγματοποιείται με δημόσια υποστήριξη της εργασίας
από τον μεταπτυχιακό φοιτητή προς το τέλος του τρίτου
(Γ’ ) εξαμήνου. Η δημόσια υποστήριξη των διπλωματικών
εργασιών εξασφαλίζεται από τις σχετικές ανακοινώσεις
της Γραμματείας με ευθύνη του Διευθυντή του Π.Μ.Σ.
(Πίνακες Ανακοινώσεων και ιστοσελίδα Τμήματος).
Το πρόγραμμα εξέτασης και υποστήριξης των διπλωματικών εργασιών, καθώς και η τριμελής επιτροπή
αξιολόγησής τους, ανακοινώνονται από την Συνέλευση
του Τμήματος εντός μίας περίπου εβδομάδας μετά την
καταληκτική ημερομηνία κατάθεσης των αντιτύπων.
Η διαδικασία εξέτασης περιλαμβάνει την παρουσίαση
της εργασίας στο αμφιθέατρο του Τμήματος Φυσικοθεραπείας, παρουσία της εξεταστικής επιτροπής, φοιτητών
του Τμήματος Φυσικοθεραπείας, καθηγητών και κοινού,
στα πλαίσια ανοιχτής διαδικασίας. Η διαδικασία εξέτασης περιλαμβάνει είκοσι (20) προφορική παρουσίαση
της εργασίας από τον φοιτητή και είκοσι (20) εξέταση
από την εξεταστική επιτροπή. Η επίβλεψη της προετοιμασίας της παρουσίασης της Δ.Ε. από τον φοιτητή,
συμπεριλαμβάνεται στις υποχρεώσεις του επιβλέποντα.
Η βαθμολογία της διπλωματικής εργασίας πρέπει να
ακολουθεί αυστηρώς τις οδηγίες/κριτήρια αξιολόγησης
που αναγράφονται στο επόμενο εδάφιο και κάθε εξεταστής είναι υποχρεωμένος να γνωρίζει τα κριτήρια αυτά.
Η εισήγηση της εξεταστικής επιτροπής περιλαμβάνει α)
την αναλυτική βαθμολόγηση τμημάτων της εξέτασης
(π.χ. αρθρογραφία, υποστήριξη κ.τ.λ.), β) την εισηγητική
έκθεση την οποία συμπληρώνει ο επιβλέπον καθηγητής,
και γ) τυχόν αλλαγές που χρειάζεται να γίνουν για την
τελική παράδοση της διπλωματικής εργασίας. Το πρακτικό εξέτασης κατατίθεται στην Γραμματεία από τον
επιβλέποντα εκπαιδευτικό εντός 3 ημερών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Η Μ.Δ.Ε. βαθμολογείται από μηδέν (0) έως δέκα (10),
με ελάχιστο βαθμό επιτυχίας το πέντε (5). Σε περίπτωση
απόρριψης της Μ.Δ.Ε. καθορίζεται από τη Σ.Ε. νέα ημερομηνία αξιολόγησης, τουλάχιστον τρεις (3) μήνες μετά
την πρώτη κρίση. Σε περίπτωση δεύτερης απόρριψης ο
υποψήφιος διαγράφεται από το Π.Μ.Σ.
Στον Οδηγό Μεταπτυχιακών Διπλωματικών Εργασιών αναγράφονται οι οδηγίες ανάθεσης, συγγραφής και
εξέτασης αναλυτικά. Ο Οδηγός είναι αναρτημένος στον
διαδικτυακό τόπο του ΠΜΣ.
9.5. Οι μεταπτυχιακές διπλωματικές εργασίες, εφόσον
εγκριθούν από την τριμελή εξεταστική επιτροπή, κατατίθενται από τους υποψηφίους μεταπτυχιακούς φοιτη-
τές στη βιβλιοθήκη σε ένα (1) αντίτυπο σε ηλεκτρονική
μορφή και αναρτώνται υποχρεωτικά στο διαδικτυακό
τόπο του Ιδρυματικού Αποθετηρίου του Πανεπιστημίου
Θεσσαλίας http://ir.lib.uth.gr και στο διαδικτυακό τόπο
της οικείας Σχολής.
9.6. Όσον αφορά τα θέματα ελέγχου εμπιστευτικότητας, σεβασμού προσωπικών δεδομένων και λοιπών
κανόνων ηθικής και δεοντολογίας των μεταπτυχιακών
εργασιών το Τμήμα Φυσικοθεραπείας έχει συγκροτήσει Τριμελή υποεπιτροπή Ηθικής και Δεοντολογίας της
Έρευνας.
9.7. Ως προς τη διαδικασία, οι ενδιαφερόμενοι υποβάλλουν: 1) αίτηση εξέτασης της πρότασης, 2) περιγραφή
της ερευνητικής πρότασης, 3) ερευνητικά πρωτόκολλα, έντυπα συναίνεσης και λοιπά δικαιολογητικά, που
κρίνονται ως αναγκαία με βάση τα επιστημονικά πεδία.
Τα υποδείγματα για τη σύνταξη των σχετικών εντύπων
βρίσκονται στην ιστοσελίδα του Πανεπιστημίου Θεσσαλίας στην ηλεκτρονική διεύθυνση: https://www.uth.gr/
panepistimio/thesmika/themata- deontologias.
9.8. Μετά τον έλεγχο της πρότασης, η Επιτροπή του
Τμήματος εκδίδει Βεβαίωση έγκρισης της πρότασης της
μεταπτυχιακής εργασίας. Στην περίπτωση που υπάρξει
απόρριψη της αίτησης ή διαφωνία μεταξύ των μελών
της Επιτροπής, θα διαβιβάζεται στην Επιτροπή Ηθικής
και Δεοντολογίας της Έρευνας του Πανεπιστημίου Θεσσαλίας. Οι Βεβαιώσεις έγκρισης θα αναρτώνται στο πλη-
ροφοριακό σύστημα της ΜΟΔΙΠ.
Άρθρο 10.
ΠΝΕΥΜΑΤΙΚΑ ΔΙΚΑΙΩΜΑΤΑ ΚΑΙ ΛΟΓΟΚΛΟΠΗ.
10.1. Τα πνευματικά δικαιώματα των Μεταπτυχιακών
Διπλωματικών Εργασιών ή τα πιθανά δικαιώματα ευρεσιτεχνίας ή εμπορικής εκμετάλλευσης των εργασιών
καθορίζονται με σχετικές αποφάσεις της Επιτροπής Δεοντολογίας του Π.Θ.
10.2. Κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή των Μεταπτυχια-
κών Διπλωματικών Εργασιών, επινόηση ερευνητικών δεδομένων και αντιεπιστημονική συμπεριφορά γενικότερα
απαγορεύεται. Η Επιτροπή Δεοντολογίας είναι αρμόδια
να ενημερώνει σχετικά τους φοιτητές και φοιτήτριες των
ΠΜΣ και να επιβάλλει ποινές, όπου αυτό είναι αναγκαίο.
Λεπτομερείς οδηγίες για το θέμα θα εκδίδονται από την
Επιτροπή Δεοντολογίας του Πανεπιστημίου.
10.3. Κατά τη συγγραφή των επιστημονικών του εργασιών στο πλαίσιο των επιμέρους μαθημάτων καθώς
και της Μ.Δ.Ε. ο φοιτητής υποχρεούται να σέβεται τα
πνευματικά δικαιώματα των δημιουργών των πηγών που
χρησιμοποιεί και να τηρεί αυστηρά τους ισχύοντες ακαδημαϊκούς κανόνες για την αποφυγή της λογοκλοπής. Η
λογοκλοπή αποτελεί σοβαρό ακαδημαϊκό παράπτωμα.
10.4. Καμία μεταπτυχιακή εργασία δεν κατατίθεται
για υποστήριξη αν προηγουμένως δεν ελεγχθεί από
την ηλεκτρονική υπηρεσία πρόληψης λογοκλοπής της
Κεντρικής Βιβλιοθήκης του Ιδρύματος.
Άρθρο 11.
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
11.1. Οι μεταπτυχιακοί φοιτητές έχουν όλα τα δικαιώματα, τις παροχές και τις διευκολύνσεις που προβλέπο-
νται και για τους φοιτητές του πρώτου κύκλου σπουδών
πλην του δικαιώματος παροχής δωρεάν διδακτικών συγγραμμάτων.
11.2. Το Ίδρυμα εξασφαλίζει διευκολύνσεις σε μεταπτυχιακούς φοιτητές με αναπηρία ή και ειδικές εκπαι-
δευτικές ανάγκες.
11.3. Οι μεταπτυχιακοί φοιτητές που γίνονται δεκτοί
στο Π.Μ.Σ. υποχρεούνται:
α) Να παρακολουθούν ανελλιπώς τα μαθήματα του
προγράμματος σπουδών. Η παρακολούθηση των μαθημάτων και των ασκήσεων είναι υποχρεωτική. Παρεκκλί-
σεις επιτρέπονται μόνο για σοβαρούς αιτιολογημένους
λόγους. Το ανώτερο όριο των επιτρεπόμενων απουσιών
για κάθε μάθημα ορίζεται στο 30%.
β) Να συμμετέχουν στο σύνολο των εκπαιδευτικών και
ερευνητικών δραστηριοτήτων.
γ) Να υποβάλλουν εμπρόθεσμα τις δηλώσεις μαθημάτων κάθε εξάμηνο. Παραβίαση της προθεσμίας εγ-
γραφής ισοδυναμεί με απώλεια της δυνατότητας παρακολούθησης του τρέχοντος εξαμήνου. Σε αυτή την
περίπτωση, για τη συνέχιση της φοίτησης απαιτείται
απόφαση της Συνέλευσης του Τμήματος ύστερα από
πρόταση της Σ.Ε.
δ) Να υποβάλλουν μέσα στις προβλεπόμενες προθεσμίες τις εργασίες που απαιτούνται για κάθε μάθημα.
ε) Να προσέρχονται στις εξετάσεις.
στ) Να υποβάλλουν στη Γραμματεία, μαζί με την προς
αξιολόγηση μεταπτυχιακή διπλωματική τους εργασία,
υπεύθυνη δήλωση ότι δεν εμπεριέχονται στοιχεία λογοκλοπής. ζ) Να καταβάλλουν τα τέλη φοίτησης εντός
των ημερομηνιών που ορίζονται.
η) Να έχουν τακτοποιήσει όλες τις οικονομικές τους
υποχρεώσεις, καθώς και όποια άλλη υποχρέωση προς
το Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να ορκιστούν, ούτε να
τους χορηγηθεί το Δίπλωμα Μεταπτυχιακών Σπουδών
και τη βεβαίωση περάτωσης σπουδών.
θ) Να σέβονται και να τηρούν τις αποφάσεις των οργάνων του Προγράμματος, καθώς και την ακαδημαϊκή
δεοντολογία.
ι) Να υποβάλλουν όλα τα έντυπα αξιολόγησης που
ζητούνται από το Π.Μ.Σ. Αδυναμία τήρησης των παΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
ραπάνω, χωρίς τεκμηριωμένη δικαιολογία, μπορεί να
οδηγήσει σε αποτυχία σε μάθημα ή σε αποκλεισμό από
το πρόγραμμα.
11.4. Είναι δυνατή η διαγραφή φοιτητή/τριας από το
ΠΜΣ, χωρίς την επιστροφή των τελών φοίτησης με απόφαση της Συνέλευσης του Τμήματος μετά από σχετική
πρόταση της Συντονιστικής Επιτροπής, εάν:
- Υπερβούν το ανώτατο όριο απουσιών,
- Έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το Π.Μ.Σ.,
σύμφωνα με τα όσα ορίζονται στον κανονισμό του,
- Υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- Μη τακτική παρακολούθηση των μαθημάτων σε ποσοστό μικρότερο του 70% των πραγματοποιηθέντων
διαλέξεων σε κάθε εξάμηνο.
- Ανάρμοστη συμπεριφορά, στο πλαίσιο της ακαδημαϊκής δεοντολογίας, μεταπτυχιακού φοιτητή προς δι-
δάσκοντα, επικουρικό, διοικητικό ή τεχνικό προσωπικό
του Π.Μ.Σ., ύστερα από εισήγηση του Διευθυντή Π.Μ.Σ.,
μπορεί να οδηγήσει σε απόφαση της Συνέλευση του Τμήματος για διαγραφή του από το Π.Μ.Σ.
- Δεν καταβάλλουν το προβλεπόμενο τέλος φοίτησης,
- Υποβάλουν αίτηση διαγραφής οι ίδιοι οι μεταπτυχιακοί φοιτητές.
Εάν συλληφθεί Μ.Φ. να έχει αντιγράψει, του επιβάλλεται αυτόματα η πειθαρχική ποινή της διαγραφής από το
Π.Μ.Σ., με απόφαση της Συνέλευση του Τμήματος στην
οποία εισηγείται ο Διευθυντής του Π.Μ.Σ.
Σε περίπτωση διαγραφής φοιτητή/τριας, μπορεί να
χορηγηθεί, κατόπιν αίτησής του, βεβαίωση για τα μαθήματα στα οποία έχει εξεταστεί επιτυχώς.
11.5. Στο τέλος κάθε εξαμήνου πραγματοποιείται αξιολόγηση των μαθημάτων και των διδασκόντων από τους
μεταπτυχιακούς φοιτητές/τριες (άρθρο 18).
11.6. Για τη συμμετοχή τους στο Π.Μ.Σ. οι μεταπτυχιακοί φοιτητές/τριες καταβάλλουν τέλη φοίτησης 3000 €
για το σύνολο της παρακολούθησης του ΠΜΣ, τα οποία
θα καταβάλλονται τμηματικά ως εξής: 1000 ευρώ ανά
εξάμηνο σε καθεστώς πλήρους φοίτησης και 500 ευρώ
ανά εξάμηνο σε καθεστώς μερικής φοίτησης.
Άρθρο 12.
ΑΠΑΛΛΑΓΗ ΑΠΟ ΤΕΛΗ ΦΟΙΤΗΣΗΣ
12.1. Απαλλάσσονται από τα τέλη φοίτησης οι εγγεγραμμένοι φοιτητές/τριες Προγράμματος Μεταπτυχι-
ακών Σπουδών (Π.Μ.Σ.) που πληρούν τα οικονομικά ή
κοινωνικά κριτήρια και τις προϋποθέσεις αριστείας κατά
τον πρώτο κύκλο σπουδών, σύμφωνα με την ισχύουσα
νομοθεσία. Η δυνατότητα απαλλαγής από την υποχρέωση καταβολής τελών φοίτησης παρέχεται αποκλειστικά
για τη φοίτηση σε ένα (1) Π.Μ.Σ. που οργανώνεται από
Α.Ε.Ι. της ημεδαπής. Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον
αριθμό που αντιστοιχεί στο τριάντα τοις εκατό (30%)
του συνόλου των εγγεγραμμένων φοιτητών ανά ακαδημαϊκό έτος.
12.2. Η υποβολή των αιτήσεων για απαλλαγή από τα
τέλη φοίτησης πραγματοποιείται μετά την ολοκλήρωση
της διαδικασίας εισδοχής των φοιτητών/τριών στο Π.Μ.Σ
και σε χρονικό διάστημα που θα ορίσει το ίδιο το Π.Μ.Σ..
12.3. Δεν δικαιούνται απαλλαγή από τέλη όσοι λαμβάνουν υποτροφία από άλλη πηγή, ούτε οι πολίτες χωρών
εκτός Ε.Ε.
12. 4. Η εξέταση των κριτηρίων περί απαλλαγής από
τέλη φοίτησης γίνεται από τη Συνέλευση και εκδίδεται
αιτιολογημένη απόφαση για την αποδοχή ή την απόρριψη της αίτησης.
12.5. Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
Άρθρο 13.
ΥΠΟΤΡΟΦΙΕΣ
Προβλέπεται η χορήγηση υποτροφιών αριστείας σε
μεταπτυχιακούς φοιτητές (π.χ. υποτροφία συμμετοχής
σε συνέδριο) σύμφωνα με τον προϋπολογισμό κάθε κύκλου, για φοιτητές πλήρους φοίτησης.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Υποτροφίες δεν χορηγούνται σε φοιτητές που έχουν
εισαχθεί στο ΠΜΣ χωρίς την υποχρέωση καταβολής τελών φοίτησης.
Άρθρο 14.
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
14.1. Το Τμήμα Φυσικοθεραπείας της Σχολής Επιστημών Υγείας του Πανεπιστημίου Θεσσαλίας έχει την έδρα
και τις εγκαταστάσεις του στη Λαμία. Το Τμήμα στεγάζεται σε ένα κτίριο τριών επιπέδων (υπόγειο, ισόγειο,
πρώτος όροφος) συνολικής επιφάνειας 4151.52τμ. στεγασμένων χώρων, σε συνολική επιφάνεια οικοπέδου 64,7
στρεμμάτων (campus Λαμίας). Συνοπτικά, διαθέτει 7 αίθουσες διδασκαλίας, 15 αίθουσες ερευνητικών και εκ-
παιδευτικών εργαστηρίων, 18 γραφεία και βοηθητικούς
χώρους, ένα αμφιθέατρο και μία εσωτερική θεραπευτική
πισίνα. Όμορα του κτιρίου υπάρχει εξωτερική (ανοικτή)
πισίνα (ολυμπιακών διαστάσεων 50Χ18μ).
Για την εύρυθμη λειτουργία του Π.Μ.Σ. διατίθενται
αίθουσες διδασκαλίας του Τμήματος Φυσικοθεραπείας
του Πανεπιστημίου Θεσσαλίας. Η ύπαρξη των κατάλληλων υποδομών και του αναγκαίου εξοπλισμού αποτελεί
προϋπόθεση για την εύρυθμη αλλά και αποτελεσματική
λειτουργία του ΠΜΣ. Οι αίθουσες και τα εργαστήρια του
κτιρίου που είναι διαθέσιμα και για τη λειτουργία του
Μεταπτυχιακού Προγράμματος Σπουδών κατά κύριο
λόγο είναι:
- Το Αμφιθέατρο στο ισόγειο του κτιρίου (101 θέσεων,
95 m3 με σύγχρονο υλικοτεχνικό εξοπλισμό)
- Η Αίθουσα διδασκαλίας 204 στον 1ο όροφο του
κτιρίου (82 θέσεων, 93 m3 με σύγχρονο υλικοτεχνικό
εξοπλισμό)
- Οι εγκαταστάσεις των Ερευνητικών Εργαστηρίων στο
ισόγειο του κτιρίου (Αίθουσες 125, 127, 128, 119)
- Η Αίθουσα Υπολογιστών (Αίθουσα 130) στο ισόγειο
του κτιρίου (30 θέσεων, 71 m3 με σύγχρονο υλικοτεχνικό
εξοπλισμό)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
- Το Γυμναστήριο (Αίθουσα 116) στο ισόγειο του κτιρίου (192 m3)
- Επιπλέον, οι φοιτητές κάνουν χρήση των εγκαταστάσεων και των υπηρεσιών της Ακαδημαϊκής Βιβλιοθήκης
στην Λαμία.
Στο προτεινόμενο ΠΜΣ η διδασκαλία θα διεξάγεται εν
μέρει εξ’ αποστάσεως, σύμφωνα με την κείμενη νομοθεσία. Η εξ’ αποστάσεως διδασκαλία θα συμβάλλει στην
απρόσκοπτη διδασκαλία των θεωρητικών μαθημάτων,
δεδομένου ότι πολλοί φοιτητές εργάζονται και κατοικούν σε περιοχές μακριά από την πόλη της Λαμίας. Τα
εργαστηριακά μαθήματα θα διεξάγονται αποκλειστικά
δια ζώσης στην Λαμία.
Το Πανεπιστήμιο Θεσσαλίας για την οργάνωση των
Προγραμμάτων Μεταπτυχιακών Σπουδών (Π.Μ.Σ.) με
μεθόδους εξ αποστάσεως εκπαίδευσης διαθέτει έτοιμο
για χρήση ολοκληρωμένο σύστημα τηλεκπαίδευσης,
σύγχρονης και ασύγχρονης. Για τη σύγχρονη εκπαίδευση διατίθεται η εφαρμογή Office 365 A1 for students/
faculty (μισθωμένο σύστημα), ενώ για την ασύγχρονη
εκπαίδευση διατίθεται το εγκατεστημένο σε ιδίους πόρους σύστημα eClass που αναπτύσσει και συντηρεί το
Ακαδημαϊκό Διαδίκτυο GUnet. Τα δυο συστήματα είναι
διακριτά μεταξύ τους, η συνδυαστική χρήση τους εξασφαλίζει ένα ολοκληρωμένο σύστημα τηλεκπαίδευσης.
Ιδιαίτερα η εφαρμογή MS- Teams, που αποτελεί μέρος του συστήματος σύγχρονης τηλεκπαίδευσης υπο-
στηρίζει την πραγματοποίηση τηλεδιασκέψεων και τη
δημιουργία εικονικών τάξεων. Εξασφαλίζει την οπτική
και ηχητική επικοινωνία σε πραγματικό χρόνο με τη
χρήση κατάλληλου εξοπλισμού (υπολογιστές, κάμερες,
μικρόφωνα, ηχεία, ακουστικά, δικτύωση υψηλών ταχυτήτων) ώστε διδάσκων και διδασκόμενοι να δύνανται
να έχουν φωνητική και οπτική επικοινωνία, ενώ βρίσκονται σε διαφορετικούς χώρους. Επιπλέον υποστηρίζει
τη δυνατότητα διαμοίρασης εφαρμογών και κειμένων
(application and document sharing), τη δυνατότητα
χρήσης ηλεκτρονικού πίνακα (electronic board), τη δυνατότητα πρόσβασης σε χώρους συζήτησης(chat rooms)
τόσο μεταξύ διδάσκοντος και διδασκόμενου όσο και
μεταξύ διδασκομένων για τυχόν συνεργασία, ανταλλαγή
απόψεων και εκπόνηση κοινών εργασιών.
Το σύστημα τηλεκπαίδευσης για την ασύγχρονη εξ
αποστάσεως εκπαίδευση eClass είναι ένα πληροφοριακό σύστημα διαχείρισης της Εκπαίδευσης (Learning
Management System (LMS)), το οποίο περιλαμβάνει
εφαρμογή διαχείρισης του Εκπαιδευτικού Περιεχομένου (Learning Content Management System (LCMS) και
παρέχει δυνατότητες ανάπτυξης και συγγραφής μαθημάτων (authoring tool). Στο eClass είναι δυνατό να αναρ-
τάται εκπαιδευτικό υλικό ανά μάθημα ή άλλη εκπαιδευτική δραστηριότητα, το οποίο μπορεί να περιλαμβάνει
σημειώσεις, παρουσιάσεις, ασκήσεις/δραστηριότητες
με την αντίστοιχη ανατροφοδότηση, ενδεικτικές λύσεις
αυτών, καθώς και πολυτροπικό υλικό (βιντεοσκοπημένες διαλέξεις, με τήρηση της κείμενης νομοθεσίας περί
προστασίας προσωπικών δεδομένων), προσομοιώσεις,
διαδραστικό εκπαιδευτικό υλικό με τη μεθοδολογία της
εξ αποστάσεως εκπαίδευσης κ.λπ.). Το πάσης φύσεως
εκπαιδευτικό υλικό παρέχεται αποκλειστικά για την εκπαιδευτική χρήση των φοιτητών και προστατεύεται για
τυχόν δικαιώματα διανοητικής ιδιοκτησίας σύμφωνα με
την ισχύουσα νομοθεσία.
Το περιβάλλον ολοκληρωμένου συστήματος τηλεκπαίδευσης του Πανεπιστημίου Θεσσαλίας είναι στην
ελληνική γλώσσα. Ωστόσο υποστηρίζεται πλήρως και
στην αγγλική γλώσσα.
Το ολοκληρωμένο σύστημα τηλεκπαίδευσης είναι
πλήρως προσβάσιμο σε άτομα με αναπηρία και άτομα
με ειδικές εκπαιδευτικές ανάγκες.
Το διδακτικό προσωπικό του Π.Μ.Σ., διαθέτει τις ψηφιακές δεξιότητες και ανταποκρίνεται πλήρως στα εκ-
παιδευτικά καθήκοντα της εξ αποστάσεως εκπαίδευσης.
Ειδικότερα, οι διδάσκοντες/ουσες του Π.Μ.Σ. είναι
εξοικειωμένοι/ες με τη χρήση ψηφιακών εργαλείων και
πλατφορμών, όπως το MS Teams και το e- class. Επίσης,
είναι εξοικειωμένοι με την ψηφιακή επικοινωνία και τη
χρήση της στη διδασκαλία και την επικοινωνία με τους
φοιτητές. Επιπρόσθετα, έχουν συνταχθεί οδηγίες τόσο
για τους διδάσκοντες όσο και για τους φοιτητές για την
καλύτερη χρήση τους με στόχο αρτιότερα μαθησιακά
αποτελέσματα οι οποίες είναι αναρτημένες στην ιστοσελίδα του ΠΜΣ.
14.2. Η διοικητική και γραμματειακή υποστήριξη του
Π.Μ.Σ. γίνεται από το προσωπικό της Γραμματείας του
Τμήματος Φυσικοθεραπείας. Τα πρόσωπα που θα αναλάβουν τη γραμματειακή υποστήριξη θα πρέπει να έχουν
εμπειρία σε πρακτικές ψηφιακού μετασχηματισμού.
14.3. Η χρηματοδότηση του ΠΜΣ μπορεί να προέρχεται από:
α) Tέλη φοίτησης
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα
δ) πόρους από ερευνητικά έργα ή προγράμματα
ε) κάθε άλλη νόμιμη πηγή
14.4. Η διαχείριση των πόρων του Π.Μ.Σ. πραγματοποιείται από τον Ειδικό Λογαριασμό Κονδυλίων Έρευνας
(ΕΛΚΕ) του Π.Θ.
14.5. Οι πόροι του Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Α.Ε.Ι.
Στα έσοδα του Π.Μ.Σ. που προέρχονται από δωρεές,
χορηγίες και πάσης φύσεως οικονομικές ενισχύσεις, κληροδοτήματα και πόρους από ερευνητικά έργα ή προ-
γράμματα ο Ε.Λ.Κ.Ε παρακρατεί το 12%.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
β) Το υπόλοιπο ποσό των συνολικών εσόδων διατίθεται για τα λειτουργικά έξοδα του προγράμματος.
Άρθρο 15.
ΔΙΔΑΣΚΟΝΤΕΣ ΚΑΙ ΑΝΑΘΕΣΗ ΔΙΔΑΣΚΑΛΙΑΣ ΣΤΟ
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
15.1. Το διδακτικό έργο στο ΠΜΣ ανατίθεται, με απόφαση της Συνέλευσης του Τμήματος, κατόπιν εισήγησης
της Συντονιστικής Επιτροπής του Π.Μ.Σ., στις ακόλουθες
κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές, δ) εντεταλμένους
διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Με απόφαση της Συνέλευσης του Τμήματος Σύμφωνα
με την παρ. 5 του άρθρου 83 του ν. 4957/2022 δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Σε κάθε περίπτωση η ανάθεση διδασκαλίας των μαθημάτων, σεμιναρίων και ασκήσεων του Π.Μ.Σ. αποφασίζε-
ται από τη Συνέλευση του Τμήματος Φυσικοθεραπείας,
ύστερα από εισήγηση της Σ.Ε..
Τα μέλη ΔΕΠ, ΕΠ, ΕΔΙΠ και ΕΤΕΠ κ.λπ., δεν επιτρέπεται
να απασχολούνται αποκλειστικά σε Π.Μ.Σ. Στις υποχρεώσεις των διδασκόντων περιλαμβάνονται:
15.2. Ο κάθε διδάσκων, για τη διδασκαλία μαθήματος
στο Π.Μ.Σ. είναι υποχρεωμένος:
i. Να τηρεί πιστά και επακριβώς το πρόγραμμα και το
ωράριο των παραδόσεων του μαθήματος.
ii. Να ελέγχει το παρουσιολόγιο των φοιτητών.
iii. Να καθορίζει το περιεχόμενο του μεταπτυχιακού
μαθήματος α) περιγραφή του μαθήματος, β) προτεινόμενη βιβλιογραφία, γ) υλικό που μπορούν να μελετήσουν
μεταπτυχιακοί φοιτητές. Επίσης, να αναπτύσσει και να
ενημερώνει την αντίστοιχη ιστοσελίδα του ηλεκτρονικού
μαθήματός του (eclass Πανεπιστημίου Θεσσαλίας), μέσω
της οποίας θα επικοινωνεί ηλεκτρονικά με τους μεταπτυχιακούς φοιτητές. Στο eclass πρέπει κάθε χρόνο να
ανεβάζει το Αναλυτικό Διάγραμμα Μελέτης (Α.Δ.Μ.) του
μαθήματος. Σημειώνεται ότι το περιεχόμενο του μεταπτυχιακού μαθήματος πρέπει να είναι έγκυρο και σύμφωνο
με τις τρέχουσες εξελίξεις, όπως αυτό προκύπτει από τη
χρήση διεθνώς καθιερωμένων και σύγχρονων, μεταπτυχιακού και όχι προπτυχιακού επιπέδου, συγγραμμάτων και
επιστημονικών άρθρων από τη διεθνή βιβλιογραφία, στα
πλαίσια της ύλης του μαθήματος. (Σε καμιά περίπτωση
προπτυχιακού επιπέδου συγγράμματα δεν υποκαθιστούν
τα ενδεικνυόμενα μεταπτυχιακού επιπέδου).
iv. Να φροντίζει για τη συσχέτιση του θεωρητικού μέρους της διδασκαλίας με την υψηλού επιπέδου πρακτική,
όπως αυτή εφαρμόζεται σε σύγχρονες μονάδες υγείας
και οργανισμούς. Η προσπάθεια αυτή ενισχύεται με τη
χρήση μελέτης περιπτώσεων, με αξιοποίηση προσκεκλημένων ομιλητών αναγνωρισμένων για την πείρα και
ειδικές γνώσεις τους ή με συνδυασμό των δύο. Σε καμιά
όμως περίπτωση ο διδάσκων δεν επιτρέπεται να υποκαθιστά την ευθύνη για την προετοιμασία των δικών του
παραδόσεων με προσκεκλημένους ομιλητές ή εργασίες
βιβλιοθήκης.
v. Να τηρεί τουλάχιστον δύο ώρες/εβδομάδα, που θα
επιτρέπουν την απρόσκοπτη επικοινωνία των φοιτητών
μαζί του για θέματα που άπτονται των σπουδών τους και
του συγκεκριμένου μαθήματος και να το ανακοινώνει
στην ιστοσελίδα του Π.Μ.Σ.
vi. Να σέβεται και να τηρεί τις αποφάσεις των οργάνων
(Σ.Ε. και Διευθυντή του Π.Μ.Σ. καθώς και της Συνέλευση
του Τμήματος) καθώς και την ακαδημαϊκή δεοντολογία.
vii. Να εκδίδει τα αποτελέσματα των εξετάσεων το
πολύ μέσα σε διάστημα δέκα (10) ημερών από την ημέρα εξέτασης.
15.3. Οι επιβλέποντες καθηγητές των μεταπτυχιακών
Δ.Ε. υποχρεούνται:
i. Να ενημερώνουν τη Συντονιστική Επιτροπή του
Π.M.Σ. σε περίπτωση που για οποιοδήποτε λόγο αδυνατεί να αναλάβει την επίβλεψη ενός μεταπτυχιακού
φοιτητή, ώστε η επίβλεψη να ανατίθεται σε άλλον διδάσκοντα ή σε ειδική συμβουλευτική επιτροπή.
ii. Να υποβάλλουν στη Γραμματεία των Π.Μ.Σ. την ειδική έκθεση με την αξιολόγηση και τον έλεγχο λογοκλοπής
καθώς και το πρακτικό εξέτασης με τη βαθμολογία της
εργασίας του/της φοιτητή/τριας.
Η μη τήρηση όλων των παραπάνω, χωρίς σοβαρή και
τεκμηριωμένη δικαιολογία, αποτελεί
λόγο για παρακράτηση μέρους ή όλης της αποζημίωσης ως και αφαίρεση του δικαιώματος διδασκαλίας.
15.4. Τα μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Π.Μ.Σ. του
Τμήματος ή της Σχολής.
15.5. Όλες οι κατηγορίες διδασκόντων δύνανται να
αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση του αρμόδιου οργά-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
νου του Π.Μ.Σ. περί ανάθεσης του διδακτικού έργου,
καθορίζεται το ύψος της αμοιβής κάθε διδάσκοντος.
Ειδικώς οι διδάσκοντες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο
που προσφέρουν προς το Π.Μ.Σ., εφόσον εκπληρώνουν
τις ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155 του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις
ελάχιστες εκ του νόμου υποχρεώσεις τους.
Λεπτομέρειες για τον τρόπο σύναψης των σχετικών
συμβάσεων αμοιβής των μελών ΔΕΠ καθορίζονται από
την Επιτροπή Ερευνών.
Η ωριαία αποζημίωση των διδασκόντων για τη διδασκαλία και η αποζημίωση για την επίβλεψη μεταπτυχι-
ακών διπλωματικών εργασιών ρυθμίζονται με εισήγηση
της Σ.Ε. του Π.Μ.Σ. και εγκρίνεται από την Συνέλευση του
Τμήματος σύμφωνα με τις κείμενες διατάξεις.
Άρθρο 16.
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
16.1. Ο φοιτητής/τρια ολοκληρώνει τις σπουδές του
για την απόκτηση του Διπλώματος Μεταπτυχιακών
Σπουδών με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
διαπιστώνει την ολοκλήρωση των σπουδών, προκειμένου να χορηγηθεί το Δίπλωμα Μεταπτυχιακών Σπουδών.
16.2. Με την ολοκλήρωση της ανωτέρω διαδικασίας
χορηγείται στον μεταπτυχιακό φοιτητή/τρια βεβαίωση
περάτωσης σπουδών, χάνεται η φοιτητική του ιδιότητα
και παύει η συμμετοχή του στα συλλογικά όργανα διοίκησης του Πανεπιστημίου.
16.3. Η Γραμματεία του τμήματος δεν ολοκληρώνει
τα στάδια της απόδοσης του αντίστοιχου ακαδημαϊκού τίτλου, αν προηγουμένως δεν λαμβάνει από τους
υποψηφίους, βεβαίωση κατάθεσης της μεταπτυχιακής
διατριβής από τη Βιβλιοθήκη του ιδρύματος. Με ευθύνη της κεντρικής βιβλιοθήκης του ΠΘ όλες οι εργασίες
αυτές δημοσιεύονται στο ιδρυματικό αποθετήριο του
Πανεπιστημίου http://ir.lib.uth.gr.
16.4. Ο τύπος του ΔΜΣ ανά είδος ΠΜΣ είναι κοινός για
όλα τα Τμήματα και τις Σχολές του Π.Θ. και περιλαμβάνεται στον Κανονισμό Μεταπτυχιακών και Διδακτορικών
Σπουδών του Ιδρύματος.
16.5. Στο πλαίσιο του ΠΜΣ απονέμεται Δίπλωμα Μεταπτυχιακών Σπουδών στην «Προηγμένη Φυσικοθερα-
πεία» - “Master of Science in Advanced Physiotherapy”.
Άρθρο 17.
ΟΡΚΩΜΟΣΙΑ.
Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η ορκωμοσία οργανώνεται από την οικεία
Κοσμητεία στην οποία ανήκει το Π.Μ.Σ., παρουσία του
Κοσμήτορα της Σχολής, του Προέδρου του Τμήματος
και του Διευθυντή του Π.Μ.Σ.
Σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι υγείας κ.λπ.),οι μεταπτυχιακοί
φοιτητές, που έχουν ολοκληρώσει επιτυχώς το Π.Μ.Σ.,
δύναται να αιτηθούν στη Γραμματεία του Τμήματος εξαίρεση από την υποχρέωση καθομολόγησης (απαλλαγή
από ορκωμοσία). Η εξαίρεση από την υποχρέωση καθομολόγησης εγκρίνεται από τον Πρόεδρο του Τμήματος.
Άρθρο 18.
ΑΞΙΟΛΟΓΗΣΗ ΤΟΥ Π.Μ.Σ.
18.1. Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης του Τμήματος από την Εθνική
Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου που επιτε-
λέστηκε από κάθε Π.Μ.Σ., ο βαθμός εκπλήρωσης των
στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγο-
ρά εργασίας, ο βαθμός συμβολής του στην έρευνα, η
εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Αν το
Π.Μ.Σ. κατά το στάδιο της αξιολόγησής του κριθεί ότι
δεν πληροί τις προϋποθέσεις συνέχισης της λειτουργίας
του, η λειτουργία του ολοκληρώνεται με την αποφοίτηση των ήδη εγγεγραμμένων φοιτητών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
18.2. Εσωτερική Αξιολόγηση.
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Σύμφωνα με το Εσωτερικό
Σύστημα Διασφάλισης Ποιότητας του Ιδρύματος για τη
βελτιστοποίηση του παραγόμενου διδακτικού έργου και
του προγράμματος σπουδών, σε όλα τα Π.Μ.Σ. του Π.Θ.
στο τέλος κάθε εξαμήνου, πραγματοποιείται αξιολόγηση
κάθε μαθήματος και κάθε διδάσκοντος από τους μεταπτυχιακούς φοιτητές.
Άρθρο 19.
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι και το ακαδημαϊκό
έτος 2026- 27, εφόσον πληροί τα κριτήρια της εσωτερικής και εξωτερικής αξιολόγησης, σύμφωνα με την
ισχύουσα νομοθεσία.
Άρθρο 20.
ΙΣΤΟΣΕΛΙΔΑ ΤΟΥ ΠΜΣ.
Η επίσημη ιστοσελίδα του ΠΜΣ https://msc.physio.
uth.gr/ενημερώνεται διαρκώς και περιέχει όλες τις πληροφορίες και ανακοινώσεις του Προγράμματος και απο-
τελεί τον επίσημο χώρο ενημέρωσης των φοιτητών και
φοιτητριών.
Άρθρο 21.
ΜΕΤΑΒΑΤΙΚΕΣ ΡΥΘΜΙΣΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Πανεπιστημίου Θεσσαλίας ή στον παρόντα
Κανονισμό, αρμόδια να αποφασίσουν είναι τα όργανα
του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 11 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1928/23.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201928.pdf | Tokens: 97284]